Priština zabranila posete srpskih zvaničnika\nOsvježeno 19. avgust/kolovoz, 2010.\nKontrola na granici Kosova i Srbije, sa srpske strane, arhiv\nKosovske vlasti zabranile su posetu Kosovu srpskom ministru za Kosovo Goranu Bogdanoviću planiranu za četvrtak, a u međuvremenu, premijer Kosova Hashim Thaqi suspendovao je i sve posete srpskih zvaničnika Kosovu.\nOva suspenzija će trajati do neke druge odluke. Razlog tome su, kako se navodi, političke izjave koje srpski političari iznose prilikom boravka na Kosovo. Ovakva odluka, međutim, ne važi za privatne posete.\nIako je kosovska vlada donela odluku da se ubuduće odbiju svi zahtevi za posetu srpskih zvaničnika Kosovu, na Kosovo su u četvrtak ipak ušli srbijanski zvaničnici, ali u svojstvu privatne posete, što izgleda da ne važi za donetu odluku.\nNajpre, portparol Vlade Kosova Memli Krasniqi izjavio je da, bazirajući se na prethodno iskustvo prilikom poseta srpskih zvaničnika Kosovu, kada oni nisu ispoštovali određene uslove, njima će se do daljnjeg onemogućiti boravak na Kosovu.\n"Mi smo odredili uslove za ulazak i vreme boravka, ali i prirodu i karakter posete. U četiri ili pet slučajeva desilo se da ovi uslovi nisu ispoštovani. Ako je poseta bila verskog karaktera, desilo se da zvaničnici daju političke izjave", pojasnio je portparol Vlade Kosova Memli Krasniqi.\n“Nakon što je Ustav Kosova stupio na snagu, stvorena su pravila i procedure za ulazak srpskih zvaničnika na Kosovu. Mi smo odredili uslove za ulazak i vreme boravka, ali i prirodu i karakter posete. U četiri ili pet slučajeva desilo se da ovi uslovi nisu ispoštovani. Ako je poseta bila verskog karaktera, desilo se da zvaničnici daju političke izjave. Bazirajući se na ovim iskustvima, Vlada Kosova je odlučila da odbije zahtev za ulazak na Kosovo Goranu Bogdanoviću, kao i da suspenduje sve buduće posete do neke druge odluke”, kazao je Krasniqi.\nPoseta dozvoljena Petkoviću i Ivanoviću\nPolicija Kosova u četvrtak, za jedno određeno vreme, nije dozvolila ulazak na Kosovo Draganu Petkoviću, zvaničniku Ministarstva za Kosovo u Vladi Srbije.\nPortparol kosovske policije u Mitrovici Besim Hoti izjavio je za RSE da je policija nakon što je dobila naređenje da ne dozvoli ulazak ovom zvaničniku na Kosovu sa jednom drugom odlukom njemu ipak dozvolila ulazak, zato što je poseta bila privatnog karaktera.\n“Policija Kosova je za određeno vrijeme zadržala gospodina Petkovića, pošto je on bio na listi osoba kojima je zabranjen ulazak na Kosovo radi zvanične posjete. On je pušten nakon druge odluke, pošto se kretao privatnim vozilom a njegova poseta Kosovu je bila iz privatnih razloga i nije bila u vezi sa zvaničnom posetom”, kazao je Hoti.\nNa Kosovu je u četvrtak boravio i državni sekretar ministarstva za Kosovo u Vladi Srbije Oliver Ivanović, koji je u Prilužju kod Vučitrna, gde je trebao da se otvori dečji vrtić a što je odloženo, izjavio da nije imao problema prilikom ulaska u zemlju.\nIz kancelarije specijalnog predstavnika EU podsećaju da postoje dogovorene procedure sa kosovskim vlastima za posete, dok dozvolu izdaju samo kosovske vlasti.\nZahteve srpskih zvaničnika za posetu Kosovu kosovske vlasti su dobijale preko Kancelarije specijalnog predstavnika EU na Kosovu.\nJulija Rojter, portparolka ove kancelarije, rekla je da je uloga kancelarije EU na Kosovu samo da pomogne u komunikaciji između Pristine i Beograda.\n"Kao što znate, postoje dogovorene procedure između Kancelarije EU u Beogradu, Kancelarije specijalnog predstavnika EU u Prištini i kosovskih vlasti za posete, dok dozvolu izdaju samo kosovske vlasti. Ono što mogu reći je da EU ohrabruje sve strane da poštuju svoje principe i da iskoriste svaku priliku za uspostavljanjem dobrosusedskih odnosa", kazala je Rojter.\nBeograd nespreman za novu realnost\nMinistar u Vladi Srbije Goran Bogdanović izjavio je za RSE da otkazivanje njegove posete Kosovu ne znači povlačenje Beograda, ali priznaje da Srbija nema puno manevarskog prostora za rešenje ovog problema.\nIako je iz Euleksa saopšteno da se neće mešati, Bogdanović je pozvao misiju EU da spreči odluke prištinskih vlasti. Kosovska policija zaustavila je u četvrtak zvaničnike Beograda na Kosovu, ali im je dozvoljeno da nastave put.\nBojan al Pinto-Brkić iz Foruma za međunarodne odnose kaže da je na Kosovu nastupila nova realnost, a da Beograd ne čini dovoljno da se na nju privikne.\n“Svakako se nešto dogodilo nakon objavljivanja savetodavnog mišljenja Međunarodnog suda pravde. Pozicija Kosova je na neki način utvrđena. Sa druge strane, očigledno je da ta priznanja nezavisnosti koja su najavljivana nisu došla, ili nisu još došla. I Priština, ja verujem, jeste pomalo nervozna", ocenjuje Al Pinto Brkić.\nOpširnije o reakcijama iz Beograda na odluku Prištine o zabrani poseta, ukoliko želite, možete pročitati u tekstu Ive Martinović: Beograd nespreman za novu realnost oko Kosova.


Jačanje struktura za osnaživanje i participaciju mladih u Srbiji\nVeroljub Zmijanac 21.05.2010 Vesti22 views\nNaše udruženje Aktivan život izvodi projekat “Pokreni se! Utrči u aktivan život” u saradnji sa GTZ-om. Kako biste dobili sliku šta su sve ciljevi GTZ-a u okviru projekta sa kojim i mi sarađujemo, kao i čime se GTZ bavi i razlozima zašto su baš nas prepoznali kao omladinsku inicijativu vrednu pažnje pročitajte ovaj kratak tekst.\nProjekat „Jačanje struktura za osnaživanje i participaciju mladih u Srbiji“ (SoSYEP) predstavlja rezultat i produžetak projekta „Transformacija sukoba i osnaživanje mladih“ koji Nemačka razvojna organizacija “Deutsche Gesellschaft für Technische Zusammenarbeit (GTZ) GmbH” realizuje u saradnji sa Nemačkim saveznim ministarstvom za ekonomsku saradnju i razvoj (BMZ) od 2002.godine. Na bazi pojedinačnih projekata podrške mladima u Srbiji koji su bili realizovani u periodu nakon 2001. godine, GTZ je prepoznao važnost i potrebu za uspostavljanjem celovitog pristupa mladima i celovitog projekta koji bi se bavio strukturnim osnaživanjem mladih. Osnovna ideja je da se podstaknu mladi za učešće u demokratizaciji društva i u političkim procesima kojima se osnažuju za aktivnu participaciju u svim nivoima društva.\nPartner projekta je Ministarstvo omladine i sporta Republike Srbije.\nSveukupni cilj projekta je strukturno osnaživanje sistema za podršku mladima gde vladine instance i relevantne interesne grupacije (škole, omladinske grupe, NVO, strukovna udruženja, prekogranični instituti) šire oprobane modele transformacije sukoba i participacije mladih u okviru procesa demokratizacije.\nCilj aktuelne faze projekta je da na nacionalnom, regionanom i lokalnom nivou postoje strukture podrške mladima koje podržavaju socijalnu, političku, i ekonomsku participaciju mladih u Srbiji.\nU prvom planu će biti konsultacije pri MOS-u u vezi formulisanja standarda i direktiva za decentralizovanu implementaciju Nacionalne strategije za mlade. Opštine će biti osposobljene za planiranje i implementaciju nacionalne politike za omladinu u okviru nacionalnih standarda. Građansko društvo se umrežava na stručnom nivou kroz osnivanje krovnog udruženja i podržava u razvijanju i pripremi pristupa sistemu podrške.\nCiljne grupe i ostali učesnici\nCiljna grupa projekta su mladi oba pola, pretežno iz uzrasta između 15 i 30 godina – posebno marginalizovane grupe i grupe u riziku – u skladu s Nacionalnom stretegijom za mlade.\nOstali učesnici su omladinski koordinatori i profesionalci iz lokalnih samouprava, kao i organizacija građanskog društva (NVO, inicijative mladih, itd.). Oni su u najvećoj meri i članovi ciljne grupe. U okviru projekta sarađuje se i sa svim profesionalcima koji rade za ili sa mladima u Srbiji i u regionu.\nPartnerska struktura: nosioci i posrednici\nPolitički nosilac projekta je Ministarstvo omladine i sporta Republike Srbije. Implementacione organizacije u partnerskoj zemlji su regionalne i lokalne koordinacione službe za pitanja mladih.\nOstali posrednici su zaposleni u lokalnim samoupravama koje treba da integrišu akcione planove za mlade u sopstveni rad i da sarađuju sa lokalnim koordinacionim službama za mlade. U posrednike se ubrajaju i organizacije i interesne grupacije (NVO, škole, omladinske grupe, strukovna udruženja, prekogranični instituti, omladinske inicijative, itd.).\n20.05.2010 Veki Reply\nMeni je baš drago (a moram priznati da ovo gledam na uspeh) da smo uspostavili saradnju sa GTZ-om i samim tim sa Nemačkim ministarstvom za saradnju koje je i pokrovitelj praksi Fonda Zoran Đinđić http://www.fond-djindjic.org.\n(Uvek ponavljam da sam trčanje zavoleo baš na ovoj praksi u Štutgartu, a upoznao sam i prijatelja kod koga idem u goste i sa kojim ću trčati maraton na Alpama :))\nPrevious ArticleVojislav Gelevski: Duh triatlona\nNext ArticleFruškogorski maraton ili Kako pobediti sebe?


NOVI ZATVOR NAJKASNIJE DO MARTA IDUĆE GODINE | Televizija Leskovac\nOko postojećeg Okružnog zatvora u Leskovcu u kojem sada ima 220 mesta za zatvorenike, u toku je izgradnja novog kazneno-popravnog zavoda u kojem će biti mesta za još 420 osuđenika. Vrednost investicije je oko 800 miliona dinara, koje izdvaja država Srbija.\nPrema rečima gradonačelnika Leskovca Gorana Cvetanović koji je sa predstavnicima izvođača radova „Kredo“ iz Vranja, obišao ovu lokaciju, rok za završetak svih radova je februar ili mart naredne godine.\n„Možda neko može da kaže da je obilazak ovakvih institucija paradoksalan, ali nama je briga o svim građanima važna, posebno kada imamo 100 radnih mesta sada u funkciji, na gradilištu, i budućih 120 do 130 novih stalnih radnih mesta koji će biti otvorena – rekao je gradonačelnik Cvetanović.\nOkružni zatvor u gradu na Veternici otvoren je 1981. godine sa kapacitetima od 30 mesta.\nTags: izgradnja, zatvor\nPanorama, petak 24. januar\nPanorama, četvrtak 23. januar\nNenad Pešić prvi do časnog krsta u Vinarcu


- Pored nabavke novih 100 autobusa svakako ćemo morati još da radimo na gradskom prevozu, jer saobraćaj nam toliko raste da je neodrživo da se nastavi koncept da svi kolima dolaze u centar. Zato i planiramo izgradnju novih, podzemnih garaža - rekao je Vučević.\nFoto: Grad Novi Sad / RAS Srbija\nNovi autobusi za Novi Sad\nPrema njegovim rečima, strateški plan je da raditi mnogo na javnom prevozu, da se unapredi biciklistički prevoz, proširi pešačka zona, "da radimo sve ono što rade veliki evropski gradovi".\n- Idemo na to da nađemo model kako da snizimo cenu đačkih i studentskih pokaznih karata, kako bi i to bio jedan od vidova podrške porodicama sa decom. Plan nam je da idemo na potpunu digitalizaciju javnog prevoza, u toku je nabavka softvera za elektronsku kupovinu karata, postavljamo nova modernija stajališta sa informativnim digitalnim tablama - naveo je Vučević.\nGradonačelnik Novog Sada Miloš Vučević, ministar omladine i sporta Vanja Udovičić i koordinator OPENS-a Vukašin Grozdanović sastali su se u Kreativnom distriktu u budućem Omladinskom centru OPENS kako bi razgovarali o dosadašnjim rezultatima i planovima za budućnost te organizacije.\nProtiv muškarca iz Apatina koji je presreo dva taksi vozila i vređao migrante i taksiste koji su ih prevozili, Osnovnom javnom tužilaštvu u Somboru podneta je krivična prijava.\nČarolije iz bačkog bograča\nSenta - Na Gornjem bregu, nadomak Sente koju su meštani odavno prozvali Brioni, Senćanin Milivoj Stanišić i Beograđanin Dušan Đorđević izgradili su etno-kuću „Kraljica voća”, biser salašarskog turizma u Potisju. Ortaci su salaš nazvali po čuvenoj vrsti kajsije od koje se prave najlepši džemovi, ali i čuvene kajsijevače u senćanskom kraju poznate kao „barack palinka”.\nLJUBAVNI PLES SMRTI Cvetanje Tise je prirodni fenomen koji krije ROMANTIČNU I TUŽNU PRIČU (VIDEO)\nTiski cvet koji tri godine živi u mulju ovih dana izlazi na površinu vode da bi produžio svoju vrstu, ali i odmah skončao, dok iza njih na reci ostaju cvetovi, kao prizor koji očevice ostavlja bez daha.\nŠOK SNIMAK IZ NOVOG SADA Muškarac u alkoholisanom stanju stoji nasred ulice i stopira (VIDEO)\nČinenica je da smo već navikli na svakve scene i probleme u saobraćaju, međutim, jedan muškarac je pomerio granice. Snimljen je kako stoji nasred Futoškog puta i, na taj način, ometa saobraćaj, ali i ugrožava svoj i tuđe živote.\nSavetnik sedam meseci nije dolazio na posao, a prima platu\nDragan Bračika, savetnik direktora “Novosadskog sajma”, sedam meseci nije dolazio na posao, ali je redovno primao platu.\nPolicajci izbacili aktiviste „Dveri“\nPublika i policajci sprečili su preksinoć pokušaj petorice aktivista organizacije „Srpski sabor Dveri“ da prekinu tribinu emisije „Peščanik“ u pančevačkom Studentskom domu.\nRadovi na izgradnji nove glavne crpne stanice, NGC-1 u blizini Žeželjevog mosta, privode se kraju, u šta se uverio gradonačelnik Novog Sada Miloš Vučević koji je sa direktorom JKP „Vodovod i kanalizacija“ Gvozdenom Perkovićem obišao tu lokaciju.\nPORAST BROJA ZARAŽENIH U Rumuniji obavezno nošenje maski na otvorenom prostoru\n"BUDUĆNOST NA ČEKANJU" Upravo stasava "GENERACIJA KORONE", a to će imati velike posledice


Koja je uloga SANU u budućnosti?\nZgrada SANU, Foto: Bojana Matić\nSrpska akademija nauka i umetnosti pozvala je državu da ulaže više novca u razvoj nauke i tehnologije kako bi Srbija mogla da odgovori izazovima predstojećih teških vremena. Ova institucija, koja je tokom devedesetih, zbog delatnosti njenih pojedinih članova, bila izložena osudama za bliske veze sa režimom Slobodana Miloševića, danas pokušava da pronađe svoje adekvatno mesto u društvu.\nDan Srpske akademije nauka i umetnosti bio je dobra prilika da se javnost upozna sa finansijskim problemima sa kojima se suočava ova najznačajnija naučna institucija u zemlji, ali i prilika za osvrt na postupke koje su pojedini njeni članovi činili u nedavnoj prošlosti, što ni u kom slučaju ne priliči instituciji ovog ranga. Kako prevazići postojeće probleme? Da li, i na koji način, bi Akademija trebalo da se upliće u politički život Srbije i koja je njena realna uloga u savremenom društvu?\nPredsednik SANU Nikola Hajdin smatra da ukoliko država ne uloži više novca u razvoj nauke i tehnologije, doći će do većeg zaostajanja u nauci i tehnologiji, a shodno tome i u ekonomiji, ukupnom razvoju i standardu građana. Hajdin je istakao i savetodavnu ulogu akademija nauka, rekavši da političari donose odluke, nekada "sa elementima nesigurnosti u pogledu posledica", a da bi naučnici trebalo:\n"Da daju savete koji bi smanjili ili otklonili nesigurnost, ali teškoće stvara činjenica, posebno u našim uslovima, da naučnici imaju različita mišljenja. Akademija bi mogla, ukoliko bi postojala dobra volja, da pomogne u balansiranju ideja i predloga."\nMinistar kulture Nebojša Bradić kaže da bi SANU trebalo da preispita svoje mesto i ulogu, kao i ulogu elite u društvu, što je, kako kaže, izuzetno važan izazov:\n"Očekujem da će u narednom periodu SANU naći snage i hrabrosti da prevaziđe određene probleme u sadašnjosti, da se suoči sa promenama koje su neminovne, i da na taj način zauzme važno mesto i ulogu u društvu koju bi trebalo da ima."\nAkademik Mihajlo Marković smatra da bi Akademija trebalo da obavlja naučna istraživanja, održava naučne skupove i mobiliše celokupni naučni potencijal koji postoji u Srbiji, ali naglašava da, pored toga, ona mora da vodi računa i o nacionalnim interesima:\n"I da se politički angažuje, ne za partijske već za nacionalne ciljeve. To je jedna od dužnosti koja stoji pred Akademijom, našom najstarijom nacionalnom ustanovom, a koju ona ne obavlja dovoljno."\nPojašnjavajući način takvog angažmana, Mihajlo Marković, nekada jedan od najbližih saradnika Slobodana Miloševića i ideolog Socijalističke partije Srbije, kaže:\n"To je zauzimanje stavova o tim najkrupnijim nacionalnim pitanjima, koji se tiču naših interesa u spoljnoj politici, ali i unutrašnjih interesa. Akademija mora da kaže svoju reč, koje su to osnovne vrednosti i ciljevi koji bi trebalo da usmeravaju naša kretanja u ekonomiji, politici i kulturi."\nPo akademiku Ljubomiru Simoviću, pitanje mesta, uloge i načina na koji bi Srpska akademija nauka i umetnosti trebalo da odgovori izazovima savremenaog vremena, je veoma kompleksno, teško i nezahvalno za kratak i jasan odgovor:\n"Posebno je teško zato što ljudi koji ne poznaju rad i sastav Akademije o njoj imaju mnogo predrasuda."\nOve predrasude prvenstveno počivaju na optužbama nekih akademika, a preko njih, kako kaže Simović, i cele Akademije, zbog “Memoranduma” - dokumenta za koji se veruje da je poslužio kao ideološka potpora nacionalističkoj politici Slobodana Miloševića i njegovog režima. Akademik Simović, međutim, napominje da "ova slika ima dva kraja" i da se zaboravljaju neke sasvim suprotne aktivnosti:\n"Moram da vam kažem da je upravo ovde, u svečanoj sali, u junu ili julu 1992. godine 65 akademika potpisalo zahtev Slobodanu Miloševiću da se u interesu srpskog naroda i Srbije povuče iz političkog života."\nIste godine potekla je ideja o podršci demokratskim partijama, što je ubrzo izraslo u Demokratski pokret Srbije, gde su idejni inicijatori i motor celog tog projekta bili upravo pod krovom Akademije:\n"Akademija nije to činila kao institucija, kao što ona kao institucija nije stajala ni iza Miloševića, već su to bili pojedinci kojih nije bilo malo."\nSrpska akademija nauka i umetnosti treba da bude ono što kaže njeno ime, što znači da prati razvoj nauke i umetnosti svuda u svetu, zaključuje akademik Simović:\n"I da na neki način bude predstavnik svih tih drugih nacionalnih kultura kod nas, ali da u isto vreme bude neko ko će našu nauku, kulturu i umetnost predstaviti svetu."


Elektronska arhivska knjiga – Inception\nHome > Elektronska arhivska knjiga\nKreiranje, ažuriranje relevantnih podataka i štampanje odgovarajućih izveštaja\nZakon o arhivskoj građi i arhivskoj delatnosti (Sl. Glasnik RS br. 6/2020) propisuje obavezu svih pravnih lica da poseduju i ažuriraju evidenciju o dokumentarnom materijalu, odnosno dokumentaciji koja se u fizičkom obliku nalazi u njihovim prostorijama i/ili namenskim arhivama. Uobičajeni i ujedno zakonom propisani naziv za takvu evidenciju je „Arhivska knjiga“. Većina organizacija na pomenutu obavezu odgovara ručnim popunjavanjem sopstvenih obrazaca koji sadrže obavezne podatke.\nNadležni arhivi su odgovorni za kontrolu poštovanja uredbi o arhivskom poslovanju u organizacijama i ujedno preporučuju strukturu kategorija i podkategorija dokumentarnog materijala prema delatnostima kojom se pravno lice bavi (državna uprava, privreda, banke).\nNedostatci vođenja arhivske knjige u papirnoj (fizičkoj) formi, ogledaju se najčešće u narušenoj hronologiji upisa dokumentarnog materijala po godinama, što kasnije otežava postupak izlučivanja i stvara poteškoće nadležnim istorijskim arhivima.\nSvi navedeni nedostatci otklonjeni su sa softverskom aplikacijom ArhiLibris.\nSuština koncepta Elektronske Arhivske Knjige podrazumeva primenu aplikativnog rešenja koje bi krajnjim korisnicima omogućilo kreiranje, ažuriranje relevantnih podataka i štampanje odgovarajućih izveštaja u vezi sadržaja i strukture dokumentarnog materijala.\nArhiLibris je Web aplikacija namenjena upotrebi na svim browserima (Chrome, Firefox, Edge) koja obuhvata sve funkcionalnosti neophodne za vođenje arhivske knjige.\nPretpostavka je da su krajnji korisnici ArhiLibris prosečno iskusni korisnici računara čije je osnovno zaduženje da evidentiraju i ažuriraju sadržaj odgovarajuće fizičke arhive dokumenata.


Tanjug 7. juna 2019. 20:07\nLONDON – Prve fotografije i video snimak osnivača Vikiliksa Džulijana Asanža iz strogo čuvanog londonskog zatvora, gde služi kaznu zbog kršenja uslovne slobode, procurele su danas u javnost nakon što je jedan od zatvorenika snimio Asanža mobilnim telefonom, koji je, inače, zabranjen u zatvoru.\nVideo snimak objavila je agencija „Ripli“, a „Dejli mejl“ navodi da je na fotografijama iz zatvora Belmarš, gde osnivač Vikiliksa služi kaznu od 50 nedelja, Asanž nasmejan dok zbija šale sa ostalim zatvorenicima, koji, kako navodi britanski list, kažu da je omiljen među njima.\nAdvokati 47-godišnjeg Australijanca su nedavno izjavili da je njegovo mentalno zdravlje toliko loše da sa njim nisu mogli da vode normalan razgovor, dok je Vikiliks saopštio da je bio premešten u zatvorsku bolnicu zbog lošeg zdravlja, podseća „Dejli mejl“.\nBritanski list podseća i da Asanž prošle sedmice nije putem video linka saslušan pred sudom, kako je bilo planirano.\nOcenjujući da na fotografijama koje su procurele u javnost Asanž uopšte ne izgleda bolesno, „Dejli mejl“ dodaje da je sajt „Gejtavej pandit“ koji je objavio snimke precizirao da su oni nastali pre nego što se Asanž razboleo.\nZatvorenik koji je snimio Asanža rekao je za „Gejtavej pandit“ da podržava Asanža kao i svi ostali zatvorenici“.\n„On je pred svet izneo najveće skandale. Šta mislite na čijoj bi strani bio neko u zatvoru? Na strani vlade koja nas je sve ovde zatočila ili na strani zatvorenika koji u stvari i ne zaslužuje da bude ovde?“, rekao je zatvorenik, prenosi „Dejli mejl“.\nAsanž je 2006. godine osnovao Vikiliks koji je objavljivao poverljive informacije o aktivnostima brojnih vlada u svetu, među kojima je i američka.\nOn je 2012. godine, plašeći se da ne bude izručen SAD iz Švedske, u kojoj je osumnjičen za silovanje dve žene, pobegao u ambasadu Ekvadora u Londonu gde je proveo sedam godina.


Počela da stiže oprema za sistem sekundarne separacije otpada - Pirot Plus Online\n11. decembar 2014. 09:56 Lokalna samouprava Pirot Plus Online\nU utorak je na Regionalnu sanitarnu deponiju stigao prvi kamion sa delom opreme za sistem sekundarne separacije otpada. Prema rečima direktora Zorana Stankovića, ovo je prvi od 13 kamiona opreme, za koju trenutno nema prostor u kome može biti skladištena, i u tom smislu preduzete su neophodne mere za zaštitu opreme od atmosferskih uticaja.\n- Vrednost opreme je oko 21 milion dinara, a osnovni cilj je da se ona što pre stavi u funciju kako bi služila nameni, posebno zbog činjenice da je u narednoj godini predvidjeno dalje usavršavanje sistema sekundarne separacije otpada, u smislu proizvodnje jedne vrste energetskog goriva, koje se koristi u visokim pećima. U toku su pregovori sa kompanijom Holcin, o mogućoj saradnji, kaže Stanković.\nDirektor Stanković, na poziv Ministarstva zaštite životne sredine, prisustvuje seminaru koji se održava u Novom Sadu, a koji je posvećen radu deponija, pod nazivom “Održivo upravljanje deponija”. Cilj seminara je obuka nadležnih o pravilnom rukovanju otpadom, tretmanu otpada i mogućnostima prikupljanja i iskorišćenja deponijskog gasa.


RTS :: Dečiji naučni kamp vrvi od ideja\nDruštvo Dečiji naučni kamp vrvi od ideja\nponedeljak, 11. feb 2019, 12:00 -> 12:20\nDečiji naučni kamp vrvi od ideja\nTokom raspusta Centar za promociju nauke u saradnji sa Odeljenjem za kulturu Ambasade Mađarske u Beogradu organizuje zimski Dečji naučni kamp. Cilj kampa je da podstakne decu da razvijaju um otvoren za eksperimentisanje, greške, rizikovanje i inovaciju. Ove godine u centru pažnje je "kultura pravljenja" a teme su iz različitih oblasti nauke.\nDeca od 9 do 15 godina dobila su priliku da se uključe u rešavanje problema sa kojima se suočava društvo. Krenula su od onih koji i njih muče ili o kojima razmišljaju.\nNakon definisanja jednog pitanja, sve ideje za njegovo rešavanje stavljene su na papir, zatim su korak po korak isprobavane, sve dok se nije stiglo do kreativnog rešenja i izrade prototipa.\n"Mi smo hteli da emocije pretvorimo u energiju koja se sakupi u ovoj kutiji i ona može da, ako ponestane energije da napaja ono što nam je potrebno za životne potrebe", rekao je dvanaestogodišnji Luka Jakšić.\nTokom petodnevnog druženja na putu, od zamisli do njene materijalizacije, deca su imala podršku stručnjaka.\n"Ja sam dobila jednu fenomenalnu grupu dece. Oni su bili puni ideja, nije im bio problem izgovarati ih naglas, bili su potpuno kolegijalni", rekla je Nevena Toskić (21), demonstratorka u Dečjem naučnom kampu.\nI dok odrasli lakše izgovaraju "ne može" i više se muče, ovi mali inženjerski timovi pokazuju da "sve može".\n"Mnogo su slobodniji u tome da probaju, hajde i ovako, mislim da je reč hajde najčešće izgovorena ovih dana na kampu, zato što su svi pokušavali mnogo puta i nikad nisu odustajali", kaže Jelena Joksimović, stručna saradnica u Centru za promociju nauke.\nI posle kampa deca mogu, ukoliko to žele, nastaviti rad na svojim projektima, u prostoru Centra za promociju nauke - Mejkers.


Ministri obrazovanja u BiH: Segregaciji nema mjesta u školskim klupama – Fokus.ba\nMinistri obrazovanja u BiH: Segregaciji nema mjesta u školskim klupama\nKonferencija ministara obrazovanja u Bosni i Hercegovini usvojila je zaključak kojim se apeluje na sve obrazovne vlasti u Bosni i Hercegovini da poduzmu aktivnosti da, u sredini u kojoj djeluju, u što kraćem vremenskom roku, doprinesu stvaranju okruženja koje poštuje ljudska prava, osnovne slobode i individualnost svakog učenika, njegov kulturni i nacionalni identitet, jezik i vjeroispovijest.\nNaglašava se da to mora biti bez diskriminacije u pristupu obrazovanju ili njihovom učešću u obrazovnom procesu na osnovu rase, boje kože, spola, jezika, religije, političkog ili drugog mišljenja, nacionalnog ili socijalnog porijekla ili na bilo kojoj drugoj osnovi, kako je to propisano Ustavom BiH i ostalim međunarodnim dokumentima iz oblasti ljudskih prava koje je potpisala Bosna i Hercegovina, javlja Anadolu Agency (AA).\nPozivane su sve obrazovne vlasti u Bosni i Hercegovini, da u skladu s propisanim nadležnostima, u potpunosti implementiraju zaključke s Treće sjednice Konferencije ministara obrazovanja u BiH od 24. septembra 2013. godine, te još jednom osuđuje svaki oblik diskriminacije, segregacije, asimilacije i politizacije u obrazovanju u Bosni i Hercegovini.\nOd obrazovnih vlasti u Bosni i Hercegovini traži se puna primjena međunarodnih dokumenata koje je potpisala Bosna i Hercegovina, implementaciju preuzetih međunarodnih obaveza, Okvirnog zakona o osnovnom i srednjem obrazovanju u Bosni i Hercegovini, kao i zakona i drugih odgovarajućih propisa na nivou entiteta, kantona i Brčko distrikta Bosne i Hercegovine.\n“Posvećenost obrazovnih vlasti u Bosni i Hercegovini rješavanju problema diskriminacije, segregacije, asimilacije i politizacije od suštinske je važnosti za prosperitet i privredni razvoj”, poručio je na sjednici Konferencije ministara obrazovanja u BiH, ministar civilnih poslova Adil Osmanović.\nPosebno je upozorio da se ovakvo stanje negativno odražava na povratničku populaciju u Republici Srpskoj i Federaciji BiH, te ukazao na nesagledive posljedice koju djeca mogu imati.\nMinistri koji čine Konferenciju ministara obrazovanja u BiH saglasni su da je ovakve pojave potrebno što prije ukloniti iz svih obrazovnih sistema u BiH tamo gdje one postoje, te podržali inicijativu ministra civilnih poslova da se što više pokuša uraditi prije početka naredne školske godine.\nNa konferenciji je razgovarano i o tekućim i budućim aktivnostima obrazovnih vlasti Bosne i Hercegovine u okviru pripreme i implementacije reformskih projekata u ovoj oblasti koje financira Evropska unija putem IPA fondova.\nPrvoj sjednici Konferencije ministara obrazovanja BiH, u novom sazivu, prisustvovali su svi ministri obrazovanja u Bosni i Herceogovini, predstavnici agencija iz oblasti obrazovanja i međunarodne zajednice.\nKrivić: Podrška inkluzivnom obrazovanju\nSindikat srednjeg obrazovanja traži preispitivanje odluke Vlade KS


U-21 reprezentacija BiH spremna za prijateljsku utakmicu sa Švicarskom - Klix.ba\n26.3.2007. u 13:27\nSelektor U-21 reprezentacije BiH, Nikola Nikić, uoči sutrašnjeg prijateljskog susreta između mladih reprezentacija BiH i Švicarske, koji se igra na stadionu Bilino polje s početkom u 20 sati izjavio je, kako se nada povoljnom rezultatu.\n«Sa obje strane nalazi se po 11 igrača. Koliko god su Švicarci trenutno uigraniji i imaju više iskusnih igrača, mislim da i mi imamo svoje adute i možemo se nadati pobjedi», rekao je Nikić.\nReprezentativci BiH večeras imaju posljednji trening, a Nikić ističe da nema problema sa povredama.\n«Tokom večeri očekujemo dolazak Jasmina Burića golmana koji je bio na probi u Njemačkoj. Svi igrači su zdravi i spremni od prve minute napasti na gol Švicarske», rekao je Nikić te dodao da će napadački dvojac od početka susreta činiti Edin Džeko i Aidin Mahmutović.\n«Petar Jelić je lakše povrijeđen, a ima i određenih obaveza prema klubu, tako da ovaj put nismo željeli insistirati na njegovom dolasku. Njegov nastup za reprezentaciju BiH u kvalifikacijama nije upitan», zaključio je Nikola Nikić, selektor U-21 reprezentacije BiH.\nRezultati ženskih rukometnih Eurokupova\n26.03.2007. u 10:21


Srbiju volimo - Belmužijada 2.-4.avgusta - takmičenje u pripremi čuvenog jela iz Svrljiga\nBelmužijada 2.-4.avgusta - takmičenje u pripremi čuvenog jela iz Svrljiga\nU periodu od 2- 4. avgusta, u Svrljigu se organizuje jedna od najvećih manifestacija u ovom delu Srbije Belmužijada. Pored Balkanskog Sabora gajdaša solističke koncerte će imati Haris DŽinović i Aco Pejović.\nOsma privredno-turistička manifestacija Belmužijada biće održana 2, 3. i 4. avgusta na SC Pastirište u Svrljigu. Tokom ova tri dana, dana vikenda, posetioci će moći da vide i probaju Belmuž, uživaju u izvornom melosu svrljiških gajdi. Po običaju biće organizovano takmičenje u spremanju tradicionalnog svrljiškog specijaliteta ‒ Belmuža, zatim izbor najlepše pastirice, najlepših rukotvorina domaće radinosti, domaćih tradicionalnih jela i najlepšeg etno štanda. Ove godine neće izostati ni sportske discipline jer je za sve učesnike organizovan tradicionalni sportski višeboj.


Problemi u Jedinstvenoj Srbiji u Vranju - JUGPRESS\nProblemi u Jedinstvenoj Srbiji u Vranju\nDa li će u Vranju biti održana izborna Skupština Jedinstvene Srbije i raspušten Gradski odbor, teško je u ovom trenutku reći jer niko u stranci ne želi o tome da govori.\nU Vranju se, po kuloarima, već danima nezvanično o tome priča, a povod za to je nedavna izjava lokalnog lidera, Dejana Manića za nedeljnik „Vranjske“ u kome je „napao“ vranjske socijaliste, za koje je rekao da su „najveće zlo“.\nZbog toga je na inicijativu 24 nezadovoljna člana Gradskog odbora JS u Vranju, održan sastanak u centrali stranke u Jagodini, na kome je navodno, lider stranke, Dragan Marković Palma odlučio da raspiše izbornu Skupštinu u GrO u Vranju.\nU nastojanju da proverimo ove priče pozvali smo telefonom predsednika JS u Vranju, Manića koji nam je poslao poruku da je na sastanku, a kasnije nije odgovarao na naše pozive.\nPotpredsednik stranke na lokalu, Aleksandar Stojković je rekao da su u pitanju unutar stranački problemi koji će se rešavati na nivou stranke i da o raspuštanju odbora za sada nema ni govora.\nU Vranju JS je u vlasti u koaliciji sa SNS. Na lokalne izbore u aprilu stranka je izašla samostalno i osvojila sedam mandata.


Selaković sa Di Majom o položaju srpskog naroda na Kosovu i Metohiji - Radio Kosovska Mitrovica\nSelaković sa Di Majom o položaju srpskog naroda na Kosovu i Metohiji\n4. April 2022, 16:34\nMinistar spoljnih poslova Srbije Nikola Selaković razgovarao je danas telefonom sa ministrom spoljnih poslova i međunarodne saradnje Italije Luiđijem Di Majom, saopšteno je iz Ministarstva spoljnih poslova Republike Srbije.\nSelaković je izrazio zadovoljstvo nivoom ukupnih odnosa dveju zemalja, istakavši da oni konstantno napreduju zahvaljujući Sporazumu o strateškom partnerstvu iz 2009. godine.\nOn je poručio da u narednom periodu očekujemo posetu ministra Di Maja Beogradu, napomenuvši da je to dobar momenat i za održavanje poslovnog foruma.\nKada je reč o ekonomskoj saradnji, šef srpske diplomatije ukazao je da je Italija jedan od vodećih privrednih partnera Srbije, navodeći da je ona naš treći spoljnotrgovinski partner i drugo najveće izvozno tržište, ali i da spada među deset najvećih stranih investitora.\nŠef srpske diplomatije podvukao je da je veoma značajno što se Italija zalaže za proces proširenja EU, i, u tom smislu, zahvalio na kontinuiranoj i snažnoj podršci evropskom putu Srbije.\nSelaković je informisao sagovornika o situaciji na Kosovu i Metohjiji i položaju srpskog naroda u pokrajini. Ovom prilikom naglasio je da veoma cenimo doprinos koji Italija pruža bezbednosti i stabilnosti na Kosovu i Metohiji i u procesu dijaloga Beograda i Prištine.\nSagovornici su se osvrnuli i na situaciju u regionu i na istoku Evrope, a Selaković naglasio da je Srbija posvećena miru i stabilnosti.\nMinistar Di Majo čestitao je ministru Selakoviću na ostvarenim rezultatima predsednika Aleksandra Vučića i Srpske napredne stranke na jučerašnjim izborima.


Ruka spasa za Grčku: Rok za vraćanje duga produžen za 10 godina | Gde Investirati\nKreditori iz evrozone postigli su važan dogovor o ublažavanju uslova otplate dela ogromnog duga Grčke.\nTime je otvoren put za izlazak te zemlje iz programa spasilačke pomoći koji je koristila od 2010. godine.\nPrema dogovorenom planu olakšica, rok dospeća zajmova teških 96,6 milijardi evra koje je Grčka dobila u okviru drugog paketa finansijske pomoći biće pomeren za 10 godina. Produženje roka će pratiti desetogodišnji grejs period na otplatu kamata i amortizacija istih kredita, izveštava agencija “Bloomberg”.\nOba ova koraka su deo šireg paketa mera s ciljem da se obezbedi sposobnost Grčke da servisira svoj dug u narednim decenijama.\nKompromis o grčkom dugu, koji su u Luksemburgu postigli ministri finansija 19-članog bloka, dolazi nakon višemesečnih pregovora baš uoči izlaska ove mediteranske zemlje iz spasilačkog programa u avgustu.\nDogovor o olakšavanju grčki duga već dugo se smatra ključnim elementom za uspešnu rehabilitaciju ekonomskog zdravlja zemlje i njen povratak na finansijska tržišta.\n“Nakon osam dugih godina, Grčka će konačno završiti sa finansijskom pomoći. To je to”, rekao je portugalski ministar finansija Mario Senteno, koji predsedava sastancima ministara finansija evrozone.\nGrčki ministar finansija Euklid Cakalotos je nakon sastanka izrazio uverenje da je dug sada održiv. “Sada imamo pristup tržištima, i u kontekstu nadzora i naših daljih reformi možemo da nastavimo s tim”, dodao je on.\nPoverioci su se takođe složili o isplati poslednje rate iz spasilačkog paketa od 15 milijardi evra, s ciljem da se Grčkoj pomogne da otplati obaveze u docnji, da isfinansira dug koji će dospeti i da pojača rezerve gotovine od 24,1 milijarde evra koje će podržati njen izlazak na finansijska tržišta.\nDeo tih sredstava mogao bi da se iskoristiti za otkup dugova koje Grčka ima prema Međunarodnom monetarnom fondu ili Evropskoj centralnoj banci, a koji su skuplji i dospevaju ranije.\nDruge dogovorene mere o dugu uključuju vraćanje Atini oko 4,0 milijarde evra dobiti koje je centralna banka evrozone ostvarila kupovinom grčkih obveznica i ukidanje godišnjih penala u iznosu od 220 miliona evra koji se odnose na neke kredite ove zemlje.\nPrevious Gazprom: Spojićemo dve Koreje\nNext BitTorrent prodat blockchain startapu za 140 miliona dolara\nProkopijević: Zašto bismo plaćali nekoga da radi ako ne zna da radi?\nO zdravoj konkurenciji i lošem uticaju državnog finansiranja dela privrede piše u komentaru za Politiku profesor ekonomije Miroslav Prokopijević.


BalkanMagazin :: Uskrs dan za porodicu\nUskrs dan za porodicu\nsubota, 27. april 2019 05:00\n(subota 27. april, pregled najvažnijih tema na naslovnim stranama u srpskoj štampi)\nBeijing, 26.04.2019 - susret predsednika Srbije Aleksandra Vučića i ruskog predsednika Vladimira Putina, na marginama samita u Kini\nU prazničnim izdanjima smenjuju se razgovori sa političarima, estradnim ličnostima, učesnicima rijalitija, sportistima. Vučić govori o poseti Pekingu, Pešićeva o formiranju tima za pregovore s vlastima, Bećković o gondoli na Kalemegdanu. Ruski patrijarh se prisetio NATO bombardovanja, a Amfilohije razgovora sa Slobom u Hagu. Lokalni šerifi su i dalje na slobodi, dok je javna ličnost postala „pogrdna reč“.\nSao Paulo, 26.04.2019 - Nedelja mode u Sao Paulu (Sao Paulo Fashion Week): kolekcija - Triya\nVučić o Putinu u Pekingu\nPredsednik Srbije Aleksandar Vučić na završetku posete Kini izjavio je da mu je jedan od najvažnijih bilateralnih sastanaka tokom boravka u Pekingu bio susret sa predsednikom Rusije Vladimirom Putinom. Istakao je da je Srbija Rusiji danas pouzdan partner i preneo da je šefu ruske države prilikom susreta „ekskluzivno pokazao fotografije jer smo počeli sa izgradnjom gasovoda kroz Srbiju“, prenosi Politika u prazničnom izdanju. „Uz sve što gradimo, gasovod znači život za naše ljude i fabrike. S Putinom smo govorili i o mogućem kriznom scenariju za gas, u slučaju da se prekine tok preko Ukrajine“, rekao je Vučić u Pekingu.\nBeijing, 26.04.2019 - izjava predsednika Srbije Aleksandra Vučića sa samita u Kini\nTim za pregovore s vlastima\nSagovornice lista Danas dale su svoj stav o formiranju tima za dijalog sa vlastima. Srbijanka Turajlić kaže da je pravo pitanje hoće li Srbija ikada postati zemlja u kojoj se dijalog podrazumeva, a Vesna Pešić da je podela pregovarača na političare i stručnjake nepotrebna. Naslov teksta je „Treba ponuditi pregovore iako ih vlast neće“.\nBeijing, 26.04.2019 - učesnici Drugog foruma "Pojas i put" u Pekingu\nSANU o gondoli na Kalemegdanu\nPesnik i akademik Matija Bećković govori za Danas o reagovanju kolega na sporni projekat Grada Beograda. Na nivou cele Srpske akademije nauka i umetnosti uskoro bi mogla da se povede šira polemika o izgradnji žičare na Kalemegdanu. Sve su teže posledice projekta koji drastično dovode u pitanje identitet glavnog grada, navode akademici Odeljenja jezika i književnosti SANU. „Uveren sam da će do rasprave doći i mislim da je to jedno od pitanja gde bismo mogli biti jedodušni“, kaže Bećković.\nPariz, 26.04.2019 - specijalizovani planinari postavljaju sinteteički vodootporni prekrivač da se zaštiti oštećeni eksterijer katedrale Notr Dam\nRuski patrijarh o Srbiji\nObeležavajući 20 godina od NATO bombardovanja SR Jugoslavije svakako treba da se podsetimo i jednog značajnog događaja, koji se odigrao u tim danima, a koji na mnogo načina svedoči o vezama Srpske i Ruske pravoslavne crkve. U vreme agresije, tadašnji patrijarh moskovski i sve Rusije Aleksije došao je u Beograd i pred Hramom Svetog Save zajedno s patrijarhom Pavlom služio moleban za mir pred desetinama hiljada vernika. Od ovog događaja je Politika i počela intervju sa patrijarhom moskovskim i sve Rusije Kirilom. Naslov teksta je „Divimo se hrabrosti Srba na Kosovu“.\nBeograd, 26.04.2019 - večernje bogosluženje sa iznošenjem plaštanice u Sabornoj crkvi: patrijarh Irinej\nAmfilohije o susretima sa Slobom\nMitropolit crnogorsko-primorski Amfilohije u intervjuu za praznični dvobroj Novosti govori o tragici Slobodana Miloševića i haškim susretima sa njim. „Neka ih prenesu u njegovu Lijevu Rijeku, sramota je kako se Srbija ponela prema njemu... I u ćeliji je bio otresit, delovao mi je samouvereno... Patrijarh Pavle me ubedio da ne svedočim u tribunalu“, kaže, između ostalog, Amfilohije.\nJerusalim, 26.04.2019 - pravoslavni hodočasnici u procesiji na Veliki petak u Jerusalimu\nŠarčević peca od detinjstva\nNovosti objavljuju fotografiju ministra prosvete nauke i tehnološkog razvoja Mladena Šarčevića u nedeljno jutro, na svom brodu usidrenom u Ostružnici. On za ovaj list kaže da peca od detinjstva. „Dođem na reku, jer tu je sve što mi treba - voda, mir...“, navodi Šarčević.\nVatikan, 26.04.2019 - poglavar Rimokatoličke crkve papa Franjo primio je u privatnu audijenciju predsedavajućeg Predsedništva BiH Milorada Dodika\nLokalni šerifi na slobodi\nBlic piše o bahatim lokalnim šerifima koji nisu u zatvoru uz naslov „Narko Baki i seks predator Jutka“. Predrag Belić, zvani Baki, ekspredsednik opštine Alibunar, ima bogatu biografiju, „više nalik mafijaškom bosu nego političaru“. List uz Bakija objavljuje i fotografiju bivšeg predsednika opštine Brus.\nTV zvezde za Blic kažu da je Uskrs dan za porodicu. Osim njih, na prvoj strani prazničnog izdanja je ćerka Svetlane Ražnatović, Željko Obradović koji kaže da ga pokreće „glad za uspehom“, kao i Aleksandra Jerkov iz DS-a koja ističe da nam „treba bolja vlast, ali i bolja opozicija“.\nBeograd, 26.04.2019 - asortiman vaskršnjih jaja na pijacu u Beogradu\nJavna ličnost kao „pogrdna reč“\nGlumica Sloboda Mićalović preznike će, po svemu sudeći, provesti radno, budući da se približava premijera predstave Alfreda de Misea, u režiji Borisa Liješevića, koja će biti izvedena tokom maja na sceni „Ljuba Tadić“ Jugoslovenskog dramskog pozorišta. U razgovoru za Politiku Mićalović kaže da joj „javna ličnost“ sve više zvuči kao pogrdan izraz, „jer smo svedoci njihove najezde“. „Nikada mi to nije ni bio cilj. Želja mi je bila da se bavim kvalitetno svojim poslom i da budem poznata kao glumica, ako je to moguće. Sve ostalo dolazi uz celu tu priču o uspešnosti“, kaže ona.\nEstrada, rijaliti i fudbal\nU prazničnom trobroju Informera za list govori ćerka pevačice Svetlane Ražnatović, ali i Savo Milošević i Vladan Milojević. Ekipa je bila i u poseti specijalcima Vojske Srbije „koji danonoćno drže Kosovo na nišanu“ u kopnenoj zoni bezbednosti.\nOsim razgovora sa ćerkom Svetlane Ražnatović, roditeljima Dušana Tadića, rijaliti zvezdama, Srpski telegraf objavljuje još i „Dafinine najveće tajne“. „Kakve veze ima Zoran Đinđić sa njenim milionima, o čemu joj je Slobodan Milošević zabranio da priča, šta je sve tražila od Vojislava Koštunice“, najavljuje list na prvoj strani.\nNa naslovnoj strani uskršnjeg Kurira nalaze se fotografije Aleksandra Vučića, predsednika Srbije, ministra policije Nebojše Stefanovića, patrijarha Irineja, dok su u prvom planu učesnice rijaliti programa i ćerka pevačice Svetlane Ražnatović.\nČovića mama odvraćala od Zvezde\nKošarkaš Crvene zvezde Filip Čović priča o povratku "crveno-belih" na tron ABA lige, težini svog prezimena, incidentima u Podgorici i Beogradu, u intervjuu za Novosti. „Svi u porodici su mislili da će se ponoviti uvrede iz mog prethodnog perioda u klubu“, kaže on. Naslov teksta je „Mama me je odvraćala od Zvezde“.


Postignut dogovor o „bregzitu“? - Sputnjik Srbija\n00:25 29 Septembar 2020\n18:09 14.10.2018 (osveženo 19:11 14.10.2018) Preuzmite kraći link\nPregovarači o „bregzitu“ postigli su dogovor o izlasku Velike Britanije iz Evropske unije, javlja „Politiko“ pozivajući se na troje zvaničnika EU.\nTroje visokih zvaničnika EU koji su zahtevali anonimnost rekli su Rojtersu da je postignut dogovor o „bregzitu“. Međutim, drugi sagovornici koji su svesni toka pregovaračkog procesa odbacili su te navode i dodali da se razgovori još uvek vode, dodajući da neće biti okončani u nedelju.\nVelika Britanija napušta jedinstveno tržište i carinu sa EU\n„Sa nekoliko značajnih pitanja koja još uvek treba rešiti, uključujući i Severnu Irsku, dogovoreno je da su razgovori licem u lice neophodni pre oktobarskog zasedanja Evropskog saveta“, stoji u objavi.\nVisoki predstavnici EU će razmatrati dogovor o „bregzitu“ u sredu, tokom sednice Evropskog saveta i tek posle rasprave bi EU mogla podržati plan izlaska, navodi „Politiko“.\nStranama u pregovorima ostalo je manje od šest meseci da postignu dogovor, pošto će London napustiti EU krajem marta 2019.


Razgovori Rouhanija i Macrona o nuklearnom sporazumu - SAHAR Balkan\nRazgovori Rouhanija i Macrona o nuklearnom sporazumu\nSep 01, 2019 06:36 Europe/Sarajevo\nSaharTV - Ako Evropa ne ispuni svoje obveze, Iran će poduzeti treći korak u smanjenju svojih obveza, poručio je iranski predsjednik u telefonskom razgovoru s francuskim kolegom.\nHassan Rouhani je u telefonskom razgovoru s Emanuelom Macronom u subotu navečer, napominjući važnost nedavne posjete iranskog ministra vanjskih poslova Francuskoj, rekao da Iran radi na očuvanju nuklearnog sporazuma, kao svoj glavni pristup.\nIranski predsjednik ponovio je da su potpuna provedba obaveza strana na posredovanju i sigurnosti plovidbe svim međunarodnim morskim putevima, uključujući Perzijski zaljev i Hormuški tjesnac, dva glavna cilja Irana u trenutnim pregovorima.\nRouhani je rekao da je jednostrano povlačenje Sjedinjenih Država iz sporazuma uzrok problema u interakciji Irana s drugim zemljama te da, nažalost, nakon jednostranog koraka SAD-a, evropske zemlje nisu poduzele ništa u pravcu ispunjenja svojih obaveza.\nFrancuski predsjednik je posjetu iranskog ministra vanjskih poslova Parizu nazvao produktivnom, dodajući da strane u sporazumu moraju tražiti obostrano korisno rješenje.\nMacron je također pozvao na proširenu iransko-francusku saradnju na rješavanju regionalnih pitanja, uključujući krizu u Jemenu.


Republika Srpska danas slavi 25. rođendan (foto) – Zvornik Danas\nNaslovna/VIJESTI/Društvo/Republika Srpska danas slavi 25. rođendan (foto)\nSvečanostima povodom Dana Republike prisustvovaće i predsjednik Srbije, Tomislav Nikolić i ministri u Vladi Srbije. Nastupom banjalučkih osnovaca na Trgu Krajine počelo je obilježavanje 9. januara – Dana Republike Srpske.\nU okviru kulturno-obrazovnog programa nastupili su osnovci banjalučkih škola „Zmaj Jova Jovanović“, „Jovan Cvijić“, „Ivo Andrić i „Aleksa Šantić“.\nDirektor Osnovne škole „Zmaj Jova Jovanović“ Dijana Bogdanović rekla je da su rado prihvatili poziv predsjednika Republike Srpske Milorada Dodika da učestvuju na proslavi. Bogdanovićeva, koja je i koordinator ovog kulturno-obrazovnog programa, rekla je da je današnje obilježavanje svečani, ali i emotivni događaj.\nDoprinos obilježavanju 25 godina Republike Srpske dao je i dječiji hor „Vrapčići“.\nNastupom Dječijeg hora „Vrapčići“ na Trgu Krajine u Banjaluci nastavljeno je obilježavanje 9. januara – Dana Republike Srpske.\nRukovodilac ovog hora Branislav Đaković izrazio je zadovoljstvo što mališani „Vrapčića“ imaju priliku da učestvuju u svečanom programu i na taj način daju kulturni doprinos ovoj manifestaciji.\n„Djelujemo više od 20 godina i u prethodne tri smo objavili 30 naših pjesama, što govori o značajnoj ulozi koju imamo u promovisanju dječijeg stvaralaštva“, rekao je Đaković.\nOn je dodao da je muzika Dječijeg hora „Vrapčići“ prepoznatljiva u regionu.\nPoslije parade i svečane akademije, u centru Banjaluke biće održan i koncert Etno grupe “Trag“, kao i koncert 100 srpskih truba, nakon čega će nastupiti grupa Legende.\n9. januar dan republike\nPočele osmomartovske priredbe u „Našoj radosti“\nSarajevo: U toku hapšenje više osoba zbog fingiranja saobraćajnih nesreća


Otvoreno Predstavništvo Srpske u Solunu – mojKontakt portal – Radio Televizija Kontakt\nPredsjednik Dodik je u telefonskoj izjavi Srni iz Soluna rekao da bi ovo predstavništvo trebalo da radi na privrednim i kontaktima u oblasti obrazovanja i kulture, te humanitarnima akcijama.\nDodik je podsjetio da je Vlada Srpske ranije donijela odluku o otvaranju predstavništava u Solunu i Vašingtonu.\n“U Solunu promovišemo otvaranje Predstavništva Republike Srpske sa jednim uglednim članom poslovne zajednice, gospodinom Vasiliosom /Lampruom/ koji je bez naknade ustupio prostor Vladi Srpske i sam će rukovoditi određenim poslovima u vezi sa radom Predstavništva”, rekao je Dodik.\nOn je dodao da je danas održan sastanak i sa poslovnom zajednicom iz ovog regiona, koja je iskazala značajan interes za ulaganja i kontakte sa određenim industrijskim kapacitetima kojima Srpska raspolaže.\n“Najviše su zainteresovani za oblast šumarstva i prerade drveta. Upravo će ovo predstavništvo pomoći da se ti kontakti intenziviraju i da svakodnevno budu na usluzi”, kaže Dodik.\nPredsjednik Srpske je istakao da su domaćine informisali o ekonomskom i privrednom sistemu Srpske.\nPrema njegovim riječima, nakon ovog sastanka bilo je niz pojedinačno iskazanih interesovanja o tome šta konkretno učiniti u pogledu razvijanja saradnje Srpske i Grčke.\nDodik je najavio da će se večaras sastati i sa predstavnicima lokalne i regionalne vlasti i poslanicima iz grčkog parlamenta. On je dodao da je za sutra predviđen još jedan sastanak sa nosiocima lokalne vlasti.


Sa Pika karticom uštedite više od 30.000 dinara za godinu dana | Roda\nOd 1. februara 2013. kompanija Mercator-S uvodi nove pogodnosti za korisnike Pika kartice, koje će omogućiti bržu i jednostavniju uštedu. Od sada, nova vrednost kupovine koja je potrebna za Pika bod iznosi 100 dinara, umesto dosadašnjih 500 dinara. Pored manjeg iznosa potrebne kupovine za jedan Pika bod, Mercator je vernim potrošačima omogućio da svoje Pika bodove dobiju i plaćanjem svim bankarskim i drugim platnim karticama, a ne samo gotovinom. Pika kartica i dalje omogućava beskamatnu kupovinu tehnike, tekstila i galanterije do 12 mesečnih rata, kao i odloženo plaćanje do 30 dana.\nSa Pika karticom ustedite vise od 30000 dinara za godinu dana /


Jedina krivica otete novinarske ekipe RTP-a je bilo njihovo srpsko ime,naglašeno je u saopštenju Srpske liste povodom obeležavanja 19 godina od otmice Đura Slavuja i Ranka Perenića. Otmica je trebala da pokaže preostalim Srbima u Orahovcu, ali i na celom Kosovu i Metohiji šta je to što čeka Srbe, navodi Srpska lista koja će od Specijalnog suda za ratne zločine zahtevati ponovono otvaranje istrage.\n„Nadamo se, a Srpska lista će na tome i insistirati, da će novoformirani Specijalni sud za zločine nad Srbima ponovo otvoriti istrage i baviti se pitanjem nestalih novinara Đure Slavuja i Ranka Perenića, ali i Ljubomira Kneževića, Aleksandra Simovića, Momira Stokuće, Mila Buljevića, Krista Gegaja i Marjana Melonašija. Porodice nestalih novinara i svi građani na Kosovu i Metohiji očekuju da se odgovorni pronađu i kazne, jer bi to bila prava poruka svima, da zločin ne sme proći nekažnjeno”, zaključuje se na kraju saopštenja Srpske liste.\nIvan Tomić sa studentima Fakulteta političkih nauka iz Beograda\nTomić približio život prosečnog kosovskog Srbina beogradskim studentima\n14. jula 2020., 09:14


ZA DOMOVE ZDRAVLjA ŠIROM SRBIJE IZDVOJENO 2,3 MILIONA EVRA\nBeograd - Ministar zdravlja u Vladi Republike Srbije Zlatibor Lončar uručio je ugovore o finansiranju i realizaciji projekata usmerenih na unapređenje kvaliteta usluga u primarnoj zdravstvenoj zaštiti za 83 doma zdravlja, u ukupnoj vrednosti 2,3 miliona evra.\nGrantovi, odnosno bespovratna finansijska sredstva, koje dodeljuje Ministarstvo zdravlja, za svaki dom zdravlja iznose 3,5 miliona dinara, a dodeljeni su za 91 projekat.\nProjekti se odnose na pružanje dodatnih zdravstvenih usluga u oblasti prevencije, skrininga kardiovaskularnih bolesti i dijabetesa, malignih bolesti, kao i na povećanje stope vakcinacije i poboljšanje pristupa zdravstvenim i preventivnim uslugama za sve korisnike.\nSprovođenje projekta bi prema planu trebalo da počne u decembru i da traje 12 meseci, a finansijska sredstva su obezbeđena u okviru Drugog projekta razvoja zdravstva Srbije, koji sprovode Ministarstvo zdravlja i Svetska banka.\nLončar je tom prilikom istakao da će od 1. decembra domovi zdravlja biti deo jedinstvenog sistema koji će biti na dobrobit svih.\nPrema njegovim rečima, koliko god država ulaže u zdravstvo, nikada neće biti dovoljno jer je reč o takvom sistemu u koji uvek mora da se investira.\n„Želimo da se usredsredimo na preventivu, budući da ako se na vreme bavimo nekim problemom, sutra nećemo imati komplikacije”, objasnio je ministar.\nKoordinator Drugog projekta razvoja zdravstva Srbije, Biljana Kozlović, napomenula je da je javni poziv za dodelu grantova za unapređenje kvaliteta zdravstvenih usluga bio raspisan u junu i da je trajao do kraja jula.\nOna je precizirala da su se javnom pozivu odazvala 83 doma zdravlja sa 102 projekta, pri čemu je grantove dobio 91 projekat iz 83 doma zdravlja, koji su zadovoljili stroge kriterijume Komisije za implementaciju grantova.\nIzvor: Tanjug, NSuživo i Koordinaciono telo


Ustavni amandmani neće smanjiti politički uticaj na pravosuđe\nPočetak Aktuelno Naslovna Ustavni amandmani neće smanjiti politički uticaj na pravosuđe\nTransparentnost Srbija (deo Transparency International) ukazuje da ni treći objavljeni radni tekst ustavnih promena u oblasti pravosuđa ne sadrži obrazloženje niti osvrt na komentare koji su dostavljeni tokom javne rasprave.\nTako su građani uskraćeni za informacije o tome zbog čega se Ministarstvo pravde između više mogućnosti kod više odredbi opredelilo za minimalne standarde koje je postavila Venecijanska komisija, zašto pojedina rešenja odstupaju od Akcionog plana za poglavlje 23 i zbog čega su odbijeni argumentovani predlozi brojnih udruženja i stručnjaka izneti tokom prethodne javne rasprave.\nBudući da je složeni postupak ustavnih promena pokrenut kako bi se smanjio politički uticaj na sudije i tužioce, što je kao cilj utvrđeno nacionalnim i evropskim strateškim aktima iz 2013. i 2016, sadašnji predlog, prema kojem će svega 50% članova budućeg sudijskog i 40% članova novog tužilačkog saveta birati same sudije i tužioci, a ostale narodni poslanici, ne može se smatrati dobrim.\nTačno je da situacija u kojoj bi prevashodno sudije i tužioci odlučivali o svojim kolegama nosi sa sobom rizike, ali te rizike treba otkloniti zakonskim normama koje bi povećale javnost rada pravosudnih saveta i smanjile prostor za njihovo diskreciono odlučivanje, a ne posrednom političkom kontrolom, od strane grupe „istaknutih pravnika“ koje će izabrati skupštinska većina.\nU vezi sa političkim uticajem na rad pravosuđa, programski direktor TS, Nemanja Nenadić, izjavio je sledeće:\n„Da je od postojala volja da se umanji politički uticaj na rad VSS i DVT, to je moglo biti učinjeno nezavisno od ustavnih promena. Pošto su Vlada i Skupština još 2013. zaključile da nije primereno da ministar pravde i predsednik skupštinskog Odbora za pravosuđe budu članovi pravosudnih tela, ti političari su mogli odmah da prestanu da učestvuju u izboru i razrešenju sudija i tužilaca. Takođe, i dalje postoji ogroman prostor da se neprimereni uticaji smanje kroz promenu prakse, za početak tako što će nadležni javni tužilac, a ne politički funkcioneri, obaveštavati javnost o tome šta je urađeno i šta treba da bude učinjeno u gonjenju počinilaca krivičnih dela“.\nPodsećamo da su izmene Ustava u oblasti pravosuđa samo jedno od pitanja gde je najviši pravni akt potrebno menjati. Pored toga, za efikasniju borbu protiv korupcije izmene Ustava su potrebne i radi postavljanja čvršćih garancija za javnost rada državnih organa, naročito u vezi sa zaključivanjem ugovora, radi poboljšanja položaja nezavisnih državnih organa, tako da bi bilo celishodno da ustavna reforma obuhvati i te oblasti.\nU prilogu su linkovi ka predlozima i inicijativama TS u vezi sa izmenama ustava:\nKomentari TS na primedbe Venecijanske komisije na prvu verziju ustavnih amandmana\nPrimedbe TS na prvu verziju radnog teksta ustavnih amandmana\nPredlozi TS za borbu protiv korupcije - neophodne izmene Ustava


Snežne čarolije u St Moricu - počinje SP! - Sportklub\nSnežne čarolije u St Moricu – počinje SP!\nJelena Trajković Autor:Jelena Trajković6. feb. 201722:05\nUkupno 589 skijaša iz 76 zemalja od utorka do 19. februara takmičiće se na Svetskom prvenstvu u Sankt Moricu. Dosadašnji deo sezone u Svetskom kupu pomogao je da se iskristališu favoriti u svih pet disciplina u obe konkurencije, ali kao i na prethodnim izdanjima velika iznenađenja se očekuju.\nPoznati švajcarski ski centar po peti put će ugostiti najbolje skijaše na svetu, po čemu se izdvaja od svih ostalih domaćina. Prethodno je Svetsko prvenstvo u Sankt Moricu održano 1934, 1948, 1974. i 2003. godine. Ovogodišnje izdanje ima posebnu draž, zbog činjenice da će toliki broj skijaša biti na jednom mestu poslednji put pred Zimske olimpijske igre u Pjongčangu naredne godine.\nZa sada njegovo održavanje ne ide bez problema, pošto su vremenski uslovi već doveli do otkazivanja prvih treninga u spustu, a prete da utiču na program barem tokom većeg dela prve nedelje. Srećom, to je jedan od razloga zašto šampionat traje desetak dana, pa je moguće pomeranje trka za neki drugi dan. Naravno, to se odnosi na sve discipline osim tehničkih, koje su nagurane u poslednja četiri dana naredne nedelje.\nKada se pogleda lista učesnika, uočljivo je odsustvo dvoje skijaša koji su zajedno osvojili tri zlata na prošlom šampionatu, koji je održan u Biver Kriku u Vejlu. Slovenka Tina Maze, koja je bila najbolja u superkombinaciji i spustu, završila je karijeru, dok Ted Ligeti, aktuelni svetski i olimpijski šampion u veleslalomu, već duže vreme ima problema sa povredama.\nKad smo već kod povreda, dobra vest je da će Ana Fajt, ranije Feninger, braniti titule u veleslalomu i superveleslalomu osvojene pre dve godine. Austrijska skijašica je propustila kompletnu prošlu sezonu zbog teške povrede kolena i tek nedavno se vratila na stazu. Povrede poslednjih godina prate i njenu veliku rivalku Lindzi Von, koja je, ipak, nedavno pokazala da nije izgubila brzinu pobedivši na drugoj trci posle 322 dana odsustva.\nLjubitelji skijanja bi definitivno voleli da vide Vonovu i Feningerovu da se bore za sam vrh, ali je istina da u ovom trenutku nisu među glavnim favoritkinjama. To će im omogućiti napad iz drugog plana, a čak i da dođu do medalja, teško će to biti veliko iznenađenje kada se u obzir uzmu rezultati koje su ostvarile tokom svojih karijera.\nU spustu, koji je najjača disciplina Vonove, dosadašnji deo sezone obeležila je Slovenka Ilka Štuhec, koja je trijumfovala na tri trke u toj disciplini. Štuhec se ove sezone probila, upisala je ukupno pet pobeda do sada, od toga tri u spustu, i zaslužila je epitet favoritkinje. Osim nje, u spustu treba obratiti pažnju i na aktuelnu osvajačicu Svetskog kupa Laru Gut i Italijanku Sofiju Gođu, koja još nije došla do prve pobee u Svetskom kupu, ali je samo ove sezone upisala devet podijuma.\n26-godišnja slovenačka skijašica takođe je u konkurenciji za titulu i u superveleslalomu, kao i alpskoj kombinaciji. U superveleslalomu je više u ovogodišnjem izdanju Svetskog kupa pokazala Gutova, a kao još jedno prijatno iznenađenje istakla se Tina Vajrater iz Lihtenštajna. Kombinacija je posebna priča u odnosu na ostale discipline, pa su u njoj mogući i neočekivani rezultati jer se, ipak, traži skijašica koja može da veže dve veoma dobre vožnje u spustu i slalomu.\nSlalom je verovatno jedina disciplina u kojoj postoji apsolutna favoritkinja, pošto je Amerikanka Mikaela Šifrin nezaustavljiva u njemu praktično od svog debija na velikoj sceni. Jedini izuzetak je prošla sezona, kada je Šifrinova imala probleme sa povredama, ali je od 2013. do danas osvojila dva svetska zlata, jedno olimpijsko, uz tri Kristalna globusa u slalomu, a takođe je trenutno vodeća u generalnom plasmanu Svetskog kupa.\nKao najveća konkurencija Šifrinovoj u slalomu pokazale su se Slovakinja Veronika Velez-Zuzulova i Vendi Holdener iz Švajcarske. Mlada Amerikanka ima velike šanse i u veleslalomu, ali će morati da stane u red iza Francuskinje Tese Vorli, olimpijske šampionke, koja je ostvarila tri pobede i još isto toliko podijuma u svojoj najjačoj disciplini ove zime.\nU konkurenciji skijaša, situacija po pitanju favorita je znatno komplikovanija – u tehničkim disciplinama su neke stvari još i jasne, dok takav slučaj definitivno nije u brzinskim. U spustu se očekuje najveće uzbuđenja, ali je teško bilo šta predvideti zbog činjenice kako su protekle trke u dosadašnjem delu sezone u toj disciplini, pošto forma skijaša izuzetno varira.\nOtkazivanje trka i skijanje dva spusta tokom vikenda nije im pomoglo, ali ako su pokazatelj one najteže staze, jasan favorit bio bi pobednik iz Kicbila Dominik Pariz. Uz njega, treba obratiti pažnju na još jednog Italijana Petera Fila, Četila Jansruda iz Norveške, pa i branioca titule Patrika Kinga. U konkurenciji će sigurno biti i Austrijanci Hanes Rajhelt, Matijas Majer i Maks Franc, koji žele da donesu svojoj zemlji prvu svetsku titulu u spustu još od Mihaela Valhofera 2003. godine.\nSpust je na programu tek za vikend, a skijaše, isto kao i skijašice, prvo čeka superveleslalom, u kojem je konkurencija slična kao i u spustu. Jansrud je bio najubedljiviji u superdžiju, upisao je tri pobede zaredom u toj disciplini, a najveći konkurent do sada mu je bio Pariz. Uz njih dvojicu, istakao se još jedan Norvežanin – Andre Omot Kilde, koji je nagovestio da je spreman za veliki uspeh.\nAlpska kombinacija je disciplina u kojoj je sve moguće, a najbolji dokaz za to dobili smo u Vengenu, gde je slavio domaći skijaš Nils Hinterman, koji se do tada nije našao ni na jednom podijumu u Svetskom kupu. Francuz Aleksi Pantiro je favorit u toj disciplini, zbog rezultata poslednjih godina, ali ne treba zaboraviti ni aktuelnog šampiona Marsela Hiršera, koji je, može se reći, iznenadio pre dve godine.\nHiršer je, generalno, uprkos činjenici da je nezaustavljiv u poslednjih šest godina u Svetskom kupu, velika nepoznanica što se tiče Svetskog prvenstva, pošto uvek izgleda kao da mu ono nije prioritet. U prilog tome ide činjenica da ima pet velikih Kristalnih globusa, a samo dva svetska zlata i nijedno olimpijsko.\nAustrijski skijaš je jasno favorit u obe tehničke discipline, ali je dosadašnji deo sezone pokazatelj da će se ozbiljno pomučiti da bi se našao na najvišem stepeniku pobedničkog postolja. U slalomu mladi Norvežanin Henrik Kristofersen možda ima i veće šanse, a biće zanimljivo videti njihov okršaj. Svoju šansu bi mogao da traži i Pantiro, iako je poslednji put u toj disciplini slavio u januaru 2014. godine, a od Francuza svakako treba mnogo više očekivati u veleslalomu. Ne treba otpisivati ni Kristofersena u toj disciplini, a ni Nemca Feliksa Nojrojtera, čiji rezultati variraju, ali se uvek bori za medalje na planetarnom šampionatu.\nŠto se tiče srpskih skijaša, za Svetsko prvenstvo je prijavljeno sedmoro takmičara, od kojih će većina morati da prođe kvalifikacije. Najviše se očekuje od Nevene Ignjatović, kojoj je ova sezona najbolja u karijeri, što pokazuje i to što se četiri puta našla među osvajačicama bodova u Svetskom kupu. Najbolji rezultat joj je 19. mesto u slalomu na Sljemenu, a na Svetskom prvenstvu će skijati tri discipline – kombinaciju, veleslalom i slalom.\nPored Nevene, u švajcarskom ski centru bi trebalo da se nađu i Jana Babić, Milica Kovačević, Marko Vukićević, Marko Stevović, Rastko Blagojević i Strahinja Stanišić. Od predstavnika iz regiona, najviše se očekuje od Ilke Štuhec, koja bi mogla i do medalje, a u Sankt Moricu bismo mogli da vidimo i poslednju trku hrvatskog skijaša Ivice Kostelića.\nLjubitelje skijanja definitivno očekuje uživanje u narednih desetak dana, dok traju okršaji u Sankt Moricu, a Sport klub će se postarati da dobijete sve informacije o dešavanjima sa Svetskog prvenstva na vreme.\nProgram Svetskog prvenstva:\n12.00 superveleslalom žene\n12.00 superveleslalom muškarci\n10.00/13.00 alpska kombinacija žene\n12.00 spust muškarci\n12.00 spust žene\n10.00/13.00 alpska kombinacija muškarci\n12.00 timska trka\n9.45/13.00 veleslalom žene\n9.45/13.00 veleslalom muškarci\n9.45/13.00 slalom žene\n9.45/13.00 slalom muškarci\nAleksander Aamodt KildeAlexis Pinturaultalpine skiing World championshipAnna VeithDominik ParisFelix NeureutherHannes ReicheltHenrik KristoffersenIlka ŠtuhecIvica KostelićJelena TrajkovićKjetil JansrudLara GutLindsey VonnMarcel HirscherMatthias MayerMax FranzMikaela ShiffrinNevena IgnjatovićPeter FillSt. MoritzTed LigetyTina WeiratherVeronika Velez ZuzulovaWendy Holdener\nUživo: Đoković ima set i brejk prednosti!\npre nekoliko minuta 76\nUživo: Đoković ima set i brejk prednosti! 18:00


Moskovljani su bili favoriti uoči meča sa ekipom iz Turske, ali su imali velikih problema da tu ulogu i potvrde. Darušafaka je pružila jak otpor, posebno u prvom poluvremenu, koje je čak i rešila u svoju korist, ali nije uspela da izdrži do kraja, pa je morala da položi oružje pred moćnim protivnikom.\nDetalj sa meča između CSKA i Darušafake\n"Armejci" su imali prednost od dva poena na prvom obaveznom predahu, ali se sve promenilo u drugoj četvrtini. Košarkaši Darušafake su se rastrčali po terenu, domaći nisu imali nikakav odgovor, te su gosti na poluvreme otišli sa plus sedam.\nNa 15-minutnoj pauzu trener CSKA Dimitris Itudis je morao da razmrda izabranike, u čemu je i uspeo, pa je za tili čas došlo do preokreta. Gosti nisu znali šta ih je snašlo, što su Rusi znali da iskoriste i, ispostavilo se, u trećoj četvrtini su rešili pitanje pobednika. Do kraja su uspeli da zadrže prednost i na taj način su ostvarili treći trijumf u elitnom takmičenju.\nDo novog slavlja Moskovljane su vodili Kori Higins sa 14, Nikita Kurbanov sa 13 i Serhio Rodrigez sa 11 poena, dok su se na drugoj strani istakli Stenton Kid i Majkl Erik sa po 15 koševa.


Ukinute vize između Srbije i Kirgistana - Novosti - Turistički svet\nUkinute vize između Srbije i Kirgistana\n06. Decembar 2017\nKirgistan, foto: go-east.de\nMinistri spoljnih poslovа Srbije i Kirgizije, Ivica Dačić i Erlan Abdildajev, potpisali su u Beogradu sporazum vlada dve države o ukidanju viza.\nGrađani će moći da putuju bez viza i to je najbolji način iskazivanja prijateljstva, izjavio je Dačić, dok je Abdildajev ocenio da taj sporazum stvara povoljne uslove za razvoj turizma i biznisa između dve države.\n- Dogovorili smo moju posetu sledeće godine Kirgiziji, gde će 25. juna biti obeleženo 20 godina od uspostavljanja diplomatskih odnosa - rekao je Dačić.\nDačić je na konferenciji za novinare nakon potpisivanja rekao da je Kirgizija veliki prijatelj Srbije i da je u skladu s tim neophodno da se saradnja dalje razvija.\nOn je dodao da će Srbija podržati kandidatutu Krizije za nestalnu članicu Saveta bezbednosti Ujedinjenih nacija.\n- Srbija je prijateljska zemlja i pouzdan partner u međunarodnoj areni - rekao je ministar spoljnih poslova Kirgizije.\nOn je ponovio podršku Kirgizije suverenitetu i teritorijalnom integritetu Srbije. - Teritorijalni integritet i suverenitet najviše su vrednosti koju rukovodioci i narod treba da štite - rekao je Abdildajev.\n- U interesu nam je da prijatelje negujemo, a da neke zemlje koje su priznale nezavisnost Kosova nateramo da o tome razmisle - izjavio je Dačić.\nDačić je rekao da će 6. decembra u Beogradu biti održan sastanak ministara spoljnih poslova Turske, Bosne i Hercegovine i Srbije, i da će dan kasnije u Beču učestvovati na ministarskom savetu OEBS, posle čega očekuje razgovore sa predstavnicima nekih afričkih zemlja.


MINI HOROR PRIČE KOJE SU UŽASNIJE OD SVAKOG FILMA - 11 November 2016 - Priče - SVET MISTERIJA\nMINI HOROR PRIČE KOJE SU UŽASNIJE OD SVAKOG FILMA 11.11.2016 2186 2.0 0 Bićete iznenađeni koliko moćne i zastrašujuće rečenice mogu da budu Bez obzira da li je reč o filmu ili jutjub snimku, horor se rađa u nekoliko kratkih sekundi od trenutka kada publika očekuje jedno, a završava se tako što dobija nešto mnogo zlokobno zauzvrat. To je upravo ono šta se dešava u ovim jezivim horor rečenicama. Bićete iznenađeni koliko moćne i zastrašujuće rečenice mogu da budu. 1. "Iscereno lice zurilo je u mene iz tame izvan mog prozora spavaće sobe. Živim na 14. spratu." 2. " Probudilo me je lupkanje po staklu.U početku sam mislio da je to od grane na prozoru...a onda sam shvatio da zvuk dolazi iz ogledala." 3. " Moja ćerka ne prestaje da plače i vrišti u sred noći. Ja posetim njen grob i pitam je da prestane, ali to ne pomaže." 4. "Upravo sam video svoj odraz u ogledalu kako je trepnuo." 5. "Taman počinjete da upadate u bezbrižan san kada čujete da neko šapuće vaše ime. Živite sami." "Sve vreme mog života kao samca u ovoj kući, kunem se Bogom više sam vrata zatvorio nego što sam otvorio." "Poljubio sam ženu i ćerku za laku noć. Kada sam se probudio, bio sam u sobi sa obloženim zidovima, a sestre su mi govorile da je sve to samo san." "Uvek sam mislio da moja mačka ima problem sa zveranjem. Uvek mi je fiksirala lice pogledom. Sve do jednog dana kada sam shvatio da ona gleda iza mene." "Moja sestra kaže da je ubila mama. Mama kaže da ja nemam sestru." "Čujete svoju majku kako vas zove u kuhinju. Dok silazite niz stepenice, čujete šapat iz ormana koji govori: Ne idi tamo dole, dušo. I ja sam to čula!" "Radite sami u noćnoj smeni. Odjednom pojavljuje se lice na bezbednosnim kamerama u podrumu." Mislimo da je razlog zašto su ove super kratke priče tako strašne je isti kao što je ajkula iz filma "Jaws" strašna: što manje vidiš čudovišta, to više um popunjava praznine sa strahom. Izvini Stiven King, imamo mnogo efikasniji način da sada dobijemo naše uzbuđenje.\nTagovi:su, horor, filma, PRIČE, SVAKOG, mini, koje, UŽASNIJE, OD Pročitaj još: Zvuk cvilenjeSuicidalni hotel u OsluPRASE SA PENISOM NA GLAVI: Bizarno stvorenje se ro...Lovci na misterije otkrivaju: U Srbiji postoje kuć...


Vrdnik: Petogodišnjica bratimljenja sa nemačkim gradom Fersmold - RTV Centar Srem\nDruštvoGlavnoIrigKulturaPrivreda i preduzetništvo 09/01/2016 sofija 0\nKulturno sportska saradnja, koja je prerasla i u razvijanje odnosa na višem nivou između naselja Vrdnik i nemačkog grada Fertsmold, obeležiće petogodišnjicu tokom vikenda,...\nKulturno sportska saradnja, koja je prerasla i u razvijanje odnosa na višem nivou između naselja Vrdnik i nemačkog grada Fertsmold, obeležiće petogodišnjicu tokom vikenda, kada će gosti iz Nemačke boraviti u Sremu. Pet godina od bratimljenja biće obeležno sastankom između privrednika i predstavnika opštine Irig, Vlade Vojvodine i nemačkih organizacija u Srbiji, delegacije Fersmolda i sremskih opština, zatim potstavljanjem table Prijateljstva u centru Vrdnika i ,na kraju svečanom akademijom u Etno selu Premijer akva. Među brojnim zvanicama, svečanosti će prisustvovati i nekadašnji gradonačelnik Fersmolda, sadašnji državni sekretar u državi Severna Rajna-Vestfalija, Torsten Klute.\nDa se saradnja u oblasti sporta i kulture uspešno razvija i dobija ozbiljan državni značaj, pokazuje primer bratimljenja nemačkog industrijskog grada Fersmold i banje Vrdnik. Tim pre što će u poseti Vrdniku, osim visokih predstavnika Vlade Vojvodine, sremskih opština i delegacije iz Fersmolda prisustvovati i član Bundestaga. Prilika za predstavljanje potencijala opštine Irig će biti i radni sastanak zakazan za subotu u Hotelu Termal, kaže Miodrag Bebić, zamenik predsednika Opštine Irig, koji napominje da se neiskorišćen potencijal iriške opštine ogleda u osam manastira, banji, mogućim industrijskim zonama, voćarstvu i vinogradarstvu.\nMiodrag Bebić, zamenik predsednika Opštine Irig\nSve je počelo pre pet godina, kada su se pobratimili grad Fersmold i naselje Vrdnik, i to zahvaljujući angažovanju sadašnjeg direktora Turističke organizacije Opštine Irig, Draganu Dragiičeviću, koji je i sam pre dve decenije živeo u tom nemačkom gradu. Privatni kontakti prerasli su prvo u kulturno sportsku saradnju, a danas nakon pet godina, ova priča zainteresovala je sam državni vrh, kaže Dragičević.\n“Ovo je pokazatelj da je kulturno-sportska saradnja prerasla lokalne okvire, ovo je priča koja je zainteresovala državni vrh, a sve je počelo kao saradnja jedne mesne zajednice i industrijskog grada Fersmolda”, kaže Dragan Dragičević, direktor Turističke organizacije Opštine Irig.\nDragan Dragičević, direktor Turističke organizacije Opštine Irig\nTokom pet godina više od 300 Vrdničana boravilo je u Nemačkoj, uključujući mlade fudbalere FK “Rudar”, članove KUD “Stevan Šalajić”, studente, a organizovani su i festivali Evropa pleše u Fersmoldu i Evropa pleše u Vrdniku. Tokom posete nemačke delegacije centralni trgu u Vrdniku dobiće i tablu sa nazivom “Trg prijateljstva” u znak negovanja dobrih odnosa između ove sremske banje i nemačkog Fersmolda.


Socijalna inkluzija | Savez osoba sa invaliditetom\nDruštvo za cerebralnu i dečiju paralizu Smedereva nastavilo je sa realizacijom aktivnosti usmerene na socijalnu inkluziju. U okviru ovih aktivnosti organizovali smo različite ulične akcije, izložbe radova, druženja u lokalnim kafićima. Cilj je da se naši članovi osećaju kao deo društvene zajednice kojoj pripadaju i da postanu što vidljiviji.\nČlanove koji redovno dolaze u Klub Društva za CDP Smederevo posebno obraduje kada organizujemo posetu kafićima i restoranima u gradu. Naša želja je da pokažemo da se oni ponašaju isto kao i sve druge osobe, ali nam je želja i da naše članove obradujemo, jer nemaju priliku da često budu gosti lokalnih kafića i restorana zbog veoma lošeg materijalnog položaja.\nKao najlepši događaj u 2019. godini izdvojili su posetu piceriji Fuego.


U Crvenki postavljena četiri autobuska stajališta\nNastavlja se realizacija projekta prekogranične saradnje Mađarska – Srbija\nObjavio u 24. oktobra 2018.\nMesna zajednica je ovaj projekat uradila u saradnji sa Opštinskom upravom, a kako je najavljeno i u narednom periodu će se nastaviti sa pojačanim radom na uređenju javnih površina, odnosno komunalne infrastrukture u Crvenki.\n“Danas smo završili radove na zameni autobuskih stajališta u Crvenki i zahvaljujući Opštinskoj upravi koja nam je obezbedila sredstva u ove namene, sada imamo četiri nova stajališta. Na ovaj način, svi putnici koji čekaju na prevoz biće zaštićeni od vremenskih neprilika, a uzevši u obzir veliki broj ljudi, naročito dece, koji svakodnevno čekaju autobus da bi otišli na posao i u školu, bilo je od posebne važnosti završiti ove poslove na vreme. Ovo je samo jedan u nizu radova koje sprovodimo u našem mestu. Zajedničkim zalaganjem i trudom, želimo da stvorimo lepšu, napredniju i uređeniju sredinu, na koju ćemo svi biti ponosni” kaže Petar Hortik, sekretar Mesne zajednice Crvenka.


FoNet portal :: Pretraga / tagId=29115\nTag: RADOVI, Pogodaka: 39\nNovi vetropark "Kula 2"\nKompanija MK grupa i Fintel energija označile su danas početak radova na izgradnji vetroparka "Kula 2", investicije vredne 17,5 miliona evra, a planirano je da radovi budu završeni do kraja godine, dok se puštanje u rad očekuje u martu 2023. godine.\nKoridor najveće gradilište\nMinistar građevinarstva, saobraćaja i infrastrukture Tomislav Momirović obišao je danas radove na izgradnji Moravskog koridora, na deonici od Adrana do Preljine, i istakao da je taj koridor najveće gradilište u Srbiji.\nMinistarka razočarana radovima\nMinistarka rudarstva i energetike Zorana Mihajlović izjavila je danas da je, tokom nenajavljenog obilaska radova na izgradnji razvodnog gasovoda Aleksandrovac - Brus - Kopaonik - Raška - Novi Pazar – Tutin, bila iznenađena što nije bilo nadzornog organa i da je razočarana što je samo 10 odsto radova završeno, saopšteno je iz njenog kabineta.\nPosao plaćen, radovi stoje\nGradski odbror Stranke slobode i pravde (SSP) Novi Sad ocenio je danas da, uprkos poseti pokrajinskog premijera Igora Mirovića gradilištu Klinike za abdominalnu i endokrinu hirurgiju Univerzitetskog kliničkog centra Vojvodine, rekonstrukcija na tom objektu dosad nije odmakla "dalje od skela".\nMinistar građevinarstva, saobraćaja i infrastrukture Tomislav Momirović potpisao je danas Ugovor za izvođenje radova na rekonstrukciji i dogradnji graničnog prelaza Horgoš 1 na teritoriji opštine Kanjiža sa predstavnicima kompanije Jadran, čija je vrednost malo viša od dve milijarde dinara.\nMihajlović: Ništa bez naroda\nMinistarka rudarstva i energetike Zorana Mihajlović danas je, nenajavljeno i bez medija, obišla Gornje Nedeljice i razgovarala sa meštanima, kojima je poručila kako ne treba da brinu, jer ni Vlada Srbije ni predsednik neće uraditi ništa protiv svog naroda.


Dva miliona KM za zapošljavanje u Banjaluci | Banjaluka.net\nDva miliona KM za zapošljavanje u Banjaluci\nPredsjednik Vlade Republike Srpske Željka Cvijanović rekla je da će Vlada Srpske obezbijediti dva miliona KM kroz dvije tranše, po milion godišnje, kao podršku za zapošljavanje stotinu ljudi u Banjaluci ove i stotinu naredne godine u kompaniji “NCR” Banjaluka.\n“Riječ je o ulaganjima po milion KM tokom dvije godine, a povrat koji mi očekujemo u roku od tri godine kroz poreze i doprinose iznosi tri i po miliona KM”, pojasnila je premijer Srpske novinarima u Banjaluci nakon potpisivanja ugovora o dodjeli sredstava za realizaciju programa podrške zapošljavanju u oblasti usluga koje su predmet međunarodne trgovine sa kompanijom “NCR”.\nUgovor su potpisali ministar nauke i tehnologije Republike Srpske Jasmin Komić i zamjenik direktora ovog preduzeća Vladan Živanović.\nCvijanovićeva je poručila da je riječ o isplativoj investiciji, kojom se daje podrška zapošljavanju, gdje će se kroz plate radnika, poreze i doprinose vratiti veći iznos od uloženog.\n“U tome vidimo perspektivu i zato smo se rukovodili podrškom koju daje Vlada Srbije, jer je ova kompanija nedavno potpisala novi ugovor koji bi podrazumijevao dodatnih 1.700 radnika koji će raditi u Srbiji. Naše ambicije su da to slijedimo, iako mi nećemo moći postići taj broj radnika, jer u tom smislu nismo ni uporedivi sa Srbijom. Očekujemo da će biti zaposleno više od 200 radnika, koliko je predviđeno ugovorom”, naglasila je Cvijanovićeva.\nPrema njenim riječima, dugoročni planovi i razgovori koje vode Vlada Srpske i ovo preduzeće odnose se na obezbjeđivanje nekoliko godina kontinuiteta i pozicioniranja na tržištu, te stvaranja baze kroz upošljavanje određenih kadrova.\n“Cijenim i da će saradnja sa našim univerzitetima doprinijeti da imamo kvalifikovane ljude koji će moći raditi u okviru jedne globalne mreže, za nas djelatnosti koja je nepoznata, jer takve aktivnosti nema u BiH, niti je posebno prisutna u cijeloj regiji, zbog čega smo na neki način lideri zbog čega sam zadovoljna”, zaključila je Cvijanovićeva.\nOna je naglasila da je potpisivanjem ugovora Srpska potvrdila da je dio globalne aktivnosti koje sprovodi ova respektabilna kompanija, podsjećajući da su kontakti sa “NCR” počeli još 2015. godine posredstvom Predstavništva Srpske u Vašingtonu.\n“Tada je to izgledalo kao veliki san da ćemo ući u aranžman koji bi trebalo da doprinese otvaranju novih radnih mjesta, ali i pozicioniranju Republike Srpske u okviru jedne globalne mreže i poslovnih aktivnosti iz ovog domena”, dodala je Cvijanovićeva.\nOna smatra da je riječ o dobro plaćenim radnim mjestima s obzirom na obavezu koja je predviđena ugovorom da 25 odsto kadra bude visokoobrazovano.\n“Ovo je važan poduhvat i zadovoljni smo što smo u prilici da započnemo ovako dobru saradnju i stvorimo solidnu osnovu za buduću saradnju sa jednom ovako moćnom i svjetski priznatom kompanijom, koja je 2016. godine ostvarila prihod od 6,5 milijardi dolara”, naglasila je Cvijanovićeva.\nMinistar nauke i tehnologije Republike Srpske Jasmin Komić rekao je da će, prema potpisanom ugovoru, Vlada obezbijediti podsticaje u visini od 10.000 KM po radniku, za 200 radnika, odnosno ukupno dva miliona KM.\n“Pola iznosa biće isplaćeno ove godine, a naredne godine, kada bude postignuta puna zaposlenost od 200 radnika, isplatićemo i drugi dio sredstava. Na taj način podstičemo da dođe do realizacije ovog posla”, dodao je Komić.\nPrema njegovim riječima, objektivna računica pokazuje da će ulaganje Vlade kroz poreze i doprinose biti vraćeno. “Očekujemo da se nastavi ovaj trend i da ovo bude dugoročan posao, a onda će efekti biti sve veći”, smatra Komić.\nOn je naglasio da će ovi podsticaji doprinijeti povećanju konkurentnosti Republike Srpske u odnosu na okruženje i privlačenju specifičnih investitora.\n“S ciljem obostrane zaštite interesa, ugovorom između Vlade Srpske i ‘NCR’ Banjaluka definisano je da se u naredne dvije godine zaposli 200 radnika, od čega 25 odsto njih sa visokom stručnom spremom i trenutno planiranom prosječnom bruto platom novozaposlenih radnika 1.512 KM, odnosno u iznosu koji je jednak ili veći od prosječne bruto plate u Republici Srpskoj”, dodao je Komić.\nOn je dodao da se ovim ugovorom kompanija obavezala da ne smanjuje broj zaposlenih u periodu od tri godine od dostizanja pune zaposlenosti /200 radnika/.\n“Ovaj ugovor je i poruka da je Srpska pogodno i poželjno mjesto za investiranje. Ulazak respektabilne američke kompanije na tržište Srpske je i pokazatelj sigurnosti poslovanja na ovom području, jer je to znak da su zadovoljeni visoki standaradi”, smatra Komić.\nZamjenik direktora kompanije “NCR” Banjaluka Vladan Živanović rekao je da se ova kompanija, kao lider u domenu usluga softverske prirode i tehnološka kompanija koja postoji više od 130 godina, današnjim ugovorom obavezuje na dugoročno prisustvo u regionu.\n“Naše operacije u Beogradu su prešle 2.000 zaposlenih. Prošlog mjeseca potpisali smo još jedan ugovor u Beogradu kojim će naše operacije u naredne tri godine da dovedu do 3.700 zaposlenih i onda je bilo logično da posmatramo cijeli region i pokušamo identifikovati mlade, talentovane i obrazovane, koji su spremni da se pridruže kompaniji kao što je naša”, pojasnio je Živanović.\nPrema njegovim riječima, zaposleni će pružati podršku iz centra u Banjaluci koji će biti nominalno opredjeljen da radi softversku podršku tehnološke prirode za korisnike kompanije iz domena usluga koje će biti pružane na globalnom nivou.\nOn je istakao da je ova kompanija došla u Srpsku da bi ostala, a ugovorna obaveza je da budu prisutni barem pet godina.\n“Urađene su neke pripremne radnje, registrovali smo kompaniju, tako da sada slijedi operativni dio posla u kojem ćemo biranjem kadrova i kreiranjem programa edukacije doći do toga da možemo vrlo brzo pružati operacije. Rezultati će se moći vidjeti već u narednih nekoliko mjeseci”, naglasio je Živanović.\nAmerička kompanija “NCR”, čije je sjedište u DŽordžiji, ima tradiciju dugu 130 godina, a širom svijeta zapošljava više od 32.000 ljudi.\nPrihod kompanije u 2015. godini bio je 6.373 milijardi dolara /43 odsto od proizvoda i 57 odsto od usluga/, dok je prihod u prošloj godini bio veći za tri odsto i iznosio je 6.540 milijardi američkih dolara.


Eksperimentalna primjena male mature od školske 2017/2018.godine\nSrna 07.02.2017 19:08\nBANJALUKA - Prijedlogom zakona o osnovnom vaspitanju i obrazovanju u Republici Srpskoj propisano je uvođenje male mature u pisanoj formi, nakon završenog devetog razreda, čija će eksperimentalna primjena početi od školske 2017/2018. godine.\nPomoćnik ministra za predškolsko, osnovno i srednje obrazovanje Radmila Kocić Ćućić rekla je da se programom male mature određuju nastavni predmeti iz kojih učenici rješavaju testove, a malu maturu sprovodi Republički pedagoški zavod.\nOna je, obrazlažući ovaj prijedlog zakona u Narodnoj skupštini Republike Srpske, navela da će rezultat učenika na maloj maturi biti bodovan prilikom upisa u srednju školu u skladu sa zakonom kojim se propisuje srednje obrazovanje i vaspitanje.\nOvim prijedlogom zakona defnisano je da, radi unapređenja kvaliteta vaspitanja i obrazovanja, Vlada Republike Srpske formira savjet za razvoj predškolskog, osnovnog i srednjeg vaspitanja i obrazovanja kao posebno savjetodavno tijelo.\nSredstva za rad savjeta obezbjeđuju se u budžetu Republike, a administrativno-tehničke poslove za Savjet vrši Ministarstvo, navodi se u obrazloženju ovog prijedloga zakona.


BEOGRAD - Kompanija Mineko (Mineco), jedan od akcionara subotičke Fidelinke, napravila je plan reorganizacije kako bi se sprečila likvidacija tog mlinsko-pekarskog preduzeća. Ukoliko Odbor poverilaca i Privredni sud prihvate predlog Mineka, Fidelinka i nezavisna preduzeća koja su trenutno u stečajnom postupku nastaviće da posluju, saopštio je Mineko.\nIstiče se da bi na taj način bila sačuvana i radna mesta u Fidelinki i nezavisnim preduzećima a poveriocima bi bio izmiren veći deo dugovanja. Plan reorganizacije podrazumeva i dodatna sredstva koja bi kompanija Mineko uložila u oporavak Fidelinke.\nKompanija „Fidelinka" AD Subotica bila je među vodećim kompanijama iz oblasti pekarske i mlinske industrije. Stečaj nad ovom firmom pokrenut je 28. jula prošle godine zbog duga od oko 700 miliona dinara.\nPrivredni sud u Subotici pokrenuo je stečajni postupak na zahtev AIK banke iz Niša, kojoj preduzeće duguje oko trista miliona dinara. U Centralnom registru hartija od vrednosti među najvećim akcionarima pored kompanije "Mineko" navode se i "Monjbrej system LTD", zatim „Alisun marketing LTD", i „Unikredit banka Austrija AG.\nNedavno je Beogradska berza objavila da su akcije ovog preduzeća, u toku 2010. godine zabležile najveći pad i da je cena za godinu dana izgubila 63,09 odsto vrednosti.


Utorak, 23 Juli 2013 20:30\nU pretkosovskom ciklusu narodnih epskih pesama čest motiv je borba za presto. Među njima se svojom lepotom naročito ističe pesma Uroš i Mrnjavčevići, za koju je s pravom rečeno da ju je "mogao samo pesnički talenat prvoga reda sastaviti". Narodni pevač je neslogu velikaša i njihovo otimanje o Dušanovo carstvo, shvatio kao glavni uzrok propasti srpske države.\nSreda, 22 Maj 2013 19:32\nHerojski i osvetnički lik Marka Kraljevića je naslikan u svetlosti njegove legendarne uloge zaštitnika sirotinje raje u narodnoj epskoj pesmi Marko Kraljević ukida svadbarinu. Da bi prikazao dubinu nacionalne nesreće izazvane tragičnim porazom narodni pevač je radnju pesme približio kosovskoj tragediji. U tematsku osnovu pesme utkana su dva značajna životna podatka - beznadežnost nesreće prerano uvenule mladosti i usamljenički osvetnički podvig legendarnog junaka.\nUtorak, 26 Mart 2013 22:38\nMiloš Vojinović u narodnoj epskoj pesmi Ženidba Dušanova\nMiloš Vojinović je u narodnoj epskoj pesmi Ženidba Dušanova, iako visokog roda i sestrić cara, prikazan kao čovek iz naroda. Njegove osobine - junaštvo, snaga, duhovitost, lukavost - izgradile su jednog od najomiljenijih junaka epske narodne poezije.\nPetak, 08 Mart 2013 22:15\nPretkosovski ciklus narodnih epskih pesama\nNarodne epske pesme pretkosovskog ciklusa opevaju događaje koji su se desili pre bitke na Kosovu polju 1389. godine. Od istorijskih ličnosti u pesmama pretkosovskog ciklusa opevani su Sveti Sava, car Dušan, njegov sin Nejaki Uroš, Miloš Vojinović, braća Mrnjavčevići, Vukašin i Uglješa, i Vukašinov sin Marko Kraljević. Likovi najstarijih junaka slikani su sa puno epske snage i pesničkog nadahnuća.\nUtorak, 05 Mart 2013 23:09\nMjesec kara zvijezdu Danicu:\n„Đe si bila, zvijezdo Danice?\nĐe si bila, đe si dangubila, dangubila tri bijela dana?“\nNedelja, 06 Januar 2013 00:02\nPomalo je takijeh junaka, Ka' što bješe Strahiniću bane\nNarodna epska pesma iz pretkosovskog ciklusa Banović Strahinja se po svojoj umetničkoj obradi i motivu izdvaja u narodnoj epskoj poeziji. To je jedna od najlepših pesama o čovekovoj slobodi i dostojanstvu, ljubavi, praštanju i velikom junaštvu. U osnovi pesme je viteška etika njenog glavnog junaka, Banović Strahinje.\nPetak, 30 Novembar 2012 21:22\nAnaliza narodne epske pesme Dioba Jakšića\nDioba Jakšića je kratka, lirski intonirana narodna epska pesma pokosovskog ciklusa koja pleni svojom lepotom. U središtu pesme je porodični sukob koji se rešava na ličnom planu. U celoj pesmi se oseća težnja narodnog pesnika da spoji u jedinstvenu celinu mitsko i ljudsko.\nVi ste ovde: Home Društvo Prikazivanje članaka po tagu narodna epska pesma


EP juniorki (B) divizija: Srbija ispustila finale, bolan poraz od Litvanije nakon preokreta – Balkan-Handball.com\nHome / Ženski rukomet / EP juniorki (B) divizija: Srbija ispustila finale, bolan poraz od Litvanije nakon preokreta\nŽenska juniorska reprezentacija Srbije nije uspela da ostvari cilj na Evropskom prvenstvu B divizije u Italiji. U polufinalnom duelu, izabranice Dragana Markova poražene su od Litvanije 23:24 (12:11), uprkos vođstvu od pet razlike u drugom poluvremenu.\nDelovalo je da će mlade Srpkinje opravdati ulogu favorita i plasirati se u finale, vodile su sa 22:17 u 48. minutu, ali je usledio težak brodolom. Litvanija je serijom 7:0 preokrenula i na kraju stigla do trijumfa.\nSrbija će za utešno treće mesto igrati protiv Španije (nedelja, 16.00), dok će se u finalu sastati Litvanija i domaćin Italija.\nDragan Markov, selektor Srbije:\nČestitke reprezentaciji Litvanije. Naše devojke su dale sve od sebe da dođu do pobede. Promašili smo neke lake šuteve u trenucima kada je trebalo da prelomimo utakmicu. Ne mogu da zamerim devojkama na trudu i zalaganju sve ovo vreme.\nB divizijaEvropsko prvenstvo juniorkiLitvanijapolufinaleSrbijaženska juniorska reprezentacija Srbije\n← Prethodni članak EP juniorki: Rusija i Mađarska u finalu, Hrvatska za sedmo mesto\nNaredni članak → EP juniorki: Hrvatska bolja od Nemačke za sedmo mesto


Ovo stoji u preporukama Ministarstva prosvete koje će danas biti upućene svim školama u Srbiji, pišu Novosti. Do sada je preporučeno da na školsko putovanje ide najmanje dve trećine odeljenja.\nPreporuke se tiču realizacije nastave u prirodi, ekskurzija i maturskih proslava za osmake i srednjoškolce, a usledile su nakon odluke Kriznog štaba, koji je preporučio da su planirana đačka putovanja dozvoljena, te da ih škole mogu realizovati počevši od dana donošenja odluke na sednici Vlad koja je planirana za danas.\n- Potrebno je da se poštuju sve mere bezbednosti i zaštite u skladu sa preporukom nadležnih organa i institucija koje su na snazi u vreme realizacije - navodi se u preporukama Ministarstva prosvete.\nUz to, u preporukama stoji da je neophodno škola donese izmene odgovarajućih dokumenata i uskladi termine, objekte i destinacije realizacije ekskurzija i nastave u prirodi.\nPutovanja u inostranstvo nisu dozvoljena ove godine\nU preporukama se navodi da ekskurzije učenika završnih razreda srednjih škola ne smeju biti organizovane u inostranstvu, već samo na teritoriji Srbije. Pre pandemije, oni su mogli da idu preko granice.\n- Obavezno je poštovanje pravilnika o organizaciji i ostvarivanju nastave u prirodi i ekskurzija u osnovnoj školi, kao i Pravilnika o načinu obavljanja organizovanog prevoza dece.\nSrednjoškolci slave u hotelima, mlađi u školi\nIstovremeno, dozvoljeno je i organizovanje maturskih večeri na kraju osnovne i srednje škole, uz poštovanje epidemioloških mera.\n- Matursku proslavu za osmake i svršene srednjoškolce škola može da organizuje u školi ili u ustanovama iz oblasti kulture i sporta, u dogovoru sa jedinicom lokalne samouprave - navode u Ministarstvu prosvete.\nVeliki maturanti mogu da slave i u restoranima, uz saglasnost roditelja ili staratelja.\nNeke škole sada će realizovati putovanja dogovorena još prošle godine, koja zbog apidemije nisu realizovana. Ugovore su sklapale škole i agencije, pa one snose odgovornost za njihovu organizaciju ili eventualni povraćaj novca.\nViše putovanja od jeseni\nMinistar prosvete Branko Ružić poručio je da je zadovoljan odlukom Kriznog štaba da dozvoli proslavu maturskih večeri, kao i da se relaksira održavanje ekskurzija i nastave u prirodi, navodeći da će vremenski okvir za njihovu realizaciju zavisiti od organizacija škola.\n- Verovatno je da će se ekskurzije u najvećem broju dešavati od jeseni - rekao je Ružić i naveo da će Ministarstvo predstavljati "kontrolni mehanizam".


Ferrarijev razvojni program je na pravom putu\nFerrarijev razvojni program je na pravom putu\tFerrari je na nekoliko prethodnih trka imao problema sa novim delovima, ali su sada svi problemi rešeni prema rečima tehničkog direktora Pat Fryja.\nItalijanski tim se dosta mučio tokom predsezone, ali je u toku šampionata napravljen impresivan napredak zahvaljujući kome se Alonso sada bori za titulu.\nMeđutim, Španac je u Mađarskoj izjavio da neki novi delovi za F2012 nisu baš funkcionisali onako kako je trebalo. Tehnički direktor ekipe Pat Fry je ovo potvrdio, ali je dodao da je Ferrari naučio na greškama.\n„Istina je da smo imali delove koji nisu radili kako treba, ali takav rizik uvek postoji u našem sportu.“\n„Ono što je pozitivno je da smo razumeli problem i sada je sve u redu i možemo mirno da nastavimo razvoj“, izjavio je Fry.\nOn je dodao da će ekipa iz Maranella u Belgiji i Italiji imati nove posebne aero pakete.\n„Imamo nekoliko interesantnih aerodinamičkih stvari koje ćemo predstaviti u Belgiji, dok Monza sama po sebi ima drugačije zahteve. Zapravo imamo i novi aero paket, ali i specijalno podešen motor za VN Italije. Obavljen je veliki posao, ali ima još dosta da se radi. Moramo konstantno da vršimo pritisak na naše rivale“, rekao je Britanac.\nNapisao: Žarko Samardžija\tnedelja, 05 avgust 2012 09:47\tJoomla SEO powered by JoomSEF


Novi italijanski prvoligaš Torino poslao je ponudu Fiorentini za srpskog fudbalera Adema Ljajića, preneo je portal Tutosport.\nRosi je nakon incidenta dobio otkaz, dok je fudbaler suspendovan do kraja sezone.\nLjajić je krajem maja udaljen iz reprezentacije Srbije, jer nije hteo da peva himnu, iako je potpisao ugovor koji ga je na to obavezivao. On je u Fiorentinu prešao početkom 2010. godine iz beogradskog Partizana.\nTorino je ove sezone zajedno sa Peskarom izborio plasman u Seriju A, a treći klub koji će preći u najviši rang italijanskog fudbala biće poznat posle dvomeča u kome će se sastati Sampdorija i Vareze.


Konkurs "Savremene tehnologije za održi ... - Fakultet za informacione sisteme i tehnologije\nKonkurs "Savremene tehnologije za održivi razvoj“\nUniverzitet Donja Gorica raspisuje interni konkurs za studente Univerziteta Donja Gorica pod imenom “Savremene tehnologije za održivi razvoj“.\nCilj konkursa jeste da se dođe do najboljih idejnih rješenja u oblasti: Savremene tehnologije za održivi razvoj. Idejna rješenja treba da pokažu da savremene tehnologije imaju primjenu u oblastima koje se tiču održivog razvoja, i mogu biti veoma značajne za shvatanje održivog razvoja. Konkurs će prepoznati i podržati ideje sa najvećim potencijalom socio-ekonomskog uticaja na postulate održivog razvoja uz očuvanje prirodnih resursa i životne sredine, a koje se baziraju na korištenju savremenih tehnologija.\nDetalje o konkursu možete pronaći u prilogu.


Velika akcija EON paketa za sve nove korisnike | SBB\nSamo do kraja februara svi novi korisnici imaju priliku da iskoriste fenomenalnu promo akciju 6 meseci po 1 dinar za sve EON pakete na SBB mreži ili izvan nje preko bilo kog interneta, kao i za Total TV Extra i Premium pakete.\nVelika akcijska ponuda u vaš dom donosi:\nUz EON pakete uživajte u najkvalitetnijem i raznovrsnom TV sadržaju Nova S, N1, Nova Sport, u svim Sport Klub kanalima, Cinemaniji, Pikaboo, dok Pink kanale gledajte u promotivnom periodu od 24 meseca. Takođe, uživajte i u neverovatnim brzinama interneta i fiksnoj telefoniji nove generacije.\nUz prenos fiksnog broja u SBB mrežu i EON paket koji u sebi sadrži televiziju, internet i telefoniju, dobijate i do 8 meseci promotivnog perioda.\nNovi korisnici koji su izvan SBB mreže, a odaberu neki od EON TV paketa mogu isto uživaju u celokupnom TV sadržaju iz SBB ponude. EON TV paketi dostupni su preko bilo kog interneta i bilo gde u Srbiji, a uz njih stiže i napredni EON Smart Box (već od EON TV Light paketa bez naknade).\nNovi korisnici u SBB mreži koji se opredele za EON Full Duo, EON Premium Duo, EON Full ili EON Premium paket dobijaju bez naknade revolucionalni EON Smart box koji svaki TV pretvara u Smart TV. Uživajte u slici i zvuku visokog kvaliteta, naprednoj funkciji vraćanja TV sadržaja do 7 dana unazad, YouTube sadržajima, popularnim igricama koje možete igrati na svom TV uređaju, kao i bogatom EON Video klubu sa preko 16.000 atraktivnih naslova.\nDetaljne informacije o celokupnoj akcijskoj ponudi možete pogledati OVDE.\nPored akcije za nove korisnike, svi postojeći korisnici prelaskom na EON pakete, koji u sebi sadrže televiziju, internet i telefoniju, mogu da uživaju u bogatijem sadržaju po ceni paketa koji trenutno koriste, narednih 12 meseci.


Počela sa radom hidroelektrana “Bogatići-Nova” – Energetika.ba\nPredsjednik Republike Srpske Milorad Dodik i direktor "Elektrodistibucije" Pale Ljubomir Mrda pustili su u rad hidroelektranu "Bogatići-Nova" u opštin\nPredsjednik Republike Srpske Milorad Dodik i direktor “Elektrodistibucije” Pale Ljubomir Mrda pustili su u rad hidroelektranu “Bogatići-Nova” u opštini Trnovo instalisane snage 9,96 megavata i prosječne godišnje proizvodnje 46,26 miliona kilovat-časova električne energije.\nMrda je naglasio da je hidroelektrana “Bogatići-Nova” najveći i najmoderniji hidroenergetski objekat koji je u posljednje vrijeme izgrađen u Republici Srpskoj, a u čiju izgradnju je uloženo znanje, iskustvo i novac.\nOn je napomenuo da je za samo godinu dana izgrađena i u probni rad puštena potpuno automatizovana hidroelektrana sa centralnim “skada” sistemom za nadzor i upravljanje koji predstavlja svjetski standard u oblasti proizvodnje električne energije.\n“Ukupna vrijednost incvesticije, koja je primjer dobrog korištenja naših resursa i obnovljivih izvora energije, iznosi 18,5 miliona KM. Instalisana snaga ove hidroelektrane je 9,96 megavata, projektovana godišnja proizvodnja 41 gigavat-čas električne energije, a očekivani godišnji prihod oko pet miliona KM. Taj prihod omogućiće dalji razvoj preduzeća, nova ulaganja i nova radna mjesta”, rekao je Mrda novinarima.\nOn je naglasio da je realizacija ovog projekta uspjeh, kako uprave, tako i svih zaposlenih u preduzeću “Elektrodistibucija” sa Pala.\n“U posljednjih 12 godina` Elektrodistibucije` Pale stavila je pod kontrolu sve troškove poslovanja, a samo po osnovu smanjenja gubitaka električne energije ušteđeno je više od 50 miliona KM, što nam je, uz stoodstotnu naplatu naših usluga omogućilo ulaganja u modernizaciju elektrodistributivne mreže i u stvaranje boljih uslova za rad svih zaposlenih”, rekao je Mrda.\nOn je istakao da je u tom periodu “Elektrodistibucija” sa Pala investirala više od 70 miliona KM u svih 13 opština koje pokriva preduzeće, primljeno je 340 novih radnika, a državi je uplaćeno više od 50 miliona KM, od čega je znatan dio vraćen u budžete lokalnih zajednica.\n“Ovo je prilika da svim saradnicima i zaposlenima čestitam na ovakvim uspjesima. Istovremeno, želim da zahvalim predsjedniku Srpske i Vladi, rukovodstvu `Elektroprivrede Srpske` i drugim nadležnim institucijama u oblasti eneregetike na ogromnoj podršci bez koje sigurno ne bismo postigli ovako dobre rezultate”, naveo je Mrda.\nHidroelektrana je izgrađena na rijeci Željeznici, a investitor je preduzeće “Elektrodistribucija” Pale koje posluje u sastavu “Elektroprivrede Republike Srpske”.\nMinistar za prostorno uređenje, građevinarstvo i ekologiju Republike Srpske Srebrenka Golić uručila je Mrdi upotrebnu dozvolu za hidroelektranu “Bogatići – Nova”.


Blažo Rađenović novi član Predsjedništva URA-e – Borba\nBlažo Rađenović izabran je za novog člana Predsjedništva Građanskog pokreta (GP) URA, na sjednici Glavnog odbora.\nRađenović je sa grupom liberala pristupio GP URA u oktobru prošle godine.\nIz URA-e je saopšteno da je Glavni odbor na sjednici u petak konstatovao da URA doprinosi u osnaživanju procesa koji bi doveo do smjene aktuelne vlasti koja je, kako ističu, već odavno duboko utonula u kriminalne i korupcionaške afere.\nKako su kazali, to aktivno rade i na domaćem i na inostranom terenu, u cilju stvaranje slike da u Crnoj Gori postoji proevropska i građanska alternativa koja je spremna da smijeni aktuelni tridesetogodišnji režim.\n„I dalje ćemo osnaživati takve opcije, jer Crna Gore nema drugog puta osim evropskog i drugog modela osim građanskog. Osnaživaćemo i aktivno učestvovati u svim oblicima buđenja građanske svijesti u Crnoj Gori i voditi aktivnu politiku evropske, moderne, bogate i napredne Crne Gore“, naveli su iz stranke.\nNa sjednici je istaknuto da građani prepoznaju njihovo iskreno zalaganje za evropske vrijednosti i snažnije ga podržavaju.\nMandić na stranačkoj slavi: Režim napada srpske političare da smanji broj Srba na popisu!